साम्प्रदायिक घेरेबंदी पर फिसल गई ममता, बंगाल में भाजपा को रोकना मुश्किल « Daily Bihar\nसाम्प्रदायिक घेरेबंदी पर फिसल गई ममता, बंगाल में भाजपा को रोकना मुश्किल\nविगत एक दो महीनों में बंगाल की राजनीति को करीब से देखा-पढ़ा है, टीएमसी का चुनावी कैंपेन देखा है, तभी लिख रहा हूं..! विधानसभा चुनाव के नतीजे चाहें जिसके भी पक्ष में आए, एक बात पारदर्शी है कि ममता बनर्जी बंगाल की सबसे बेहतरीन मुख्यमंत्री रहीं लेकिन विगत दो वर्षों में एक नेता के तौर पर बुरी तरह लड़खड़ा चुकी है, विफल हो रही है। ये वो ममता नहीं है जिसने कांग्रेस को ललकाड़ते हुए अपनी पार्टी बनाई थी, बल्कि भाजपा शीर्ष नेतृत्व द्वारा डराई गई महज एक मुख्यमंत्री उम्मीद्वार है।\nये दीदी की कमजोरी ही है जिसने उसे जय श्री राम के जवाब में देवी दुर्गा को खड़ा करने पर मजबूर किया, उनका राजनैतिक अंदाज ऐसा कभी था ही नहीं। विपक्ष की टीका टिप्पणी से वो असहज हो जाती है, वो इतना घबरा जाती है कि बौखलाहट में उन्हें अपना गोत्र बताना पड़ता है। उन्हें बंगाल की बात करनी थी, विकास की बात करनी थी, मुद्दे की बात करनी थी..! लेकिन वो भाजपा के हर सवाल में वो और उलझती चलीं गई।\nइसमें कोई दो राय नहीं है कि चुनाव परिणाम के बाद सरकार बनाने के लिए जो भी आंकड़े चहिए वो तृणमूल कांग्रेस के पास मौजूद रहेंगे, बेशक दीदी इस बार भी सत्ता में आएंगी। लेकिन इसमें भी कोई राय नहीं होनी चहिए कि बंगाल की राजनीति में दीदी और उनकी पार्टी अब उसी दौड़ से गुजर रही है जिस दौड़ में बिहार के नीतीश कुमार और उनकी पार्टी है। ये दीदी की ब्रांड ऑफ पॉलिटिक्स का आखिरी दौड़ है जो 2024 के लोकसभा चुनाव आते आते खत्म भी हो सकता है।\nकांग्रेस तोड़कर जब दीदी ने नई पार्टी बनाई, वो संघर्षशील थी, गंभीर थी, लेफ्ट के मज़बूत वट वृक्ष को उन्होंने अकेले चुनौती दिया था। लेकिन आज वो बेबस है, मोदी-शाह की जोड़ी उनके सामने बंगाल को अपना गढ़ बना रही है और वो चुप-चाप देख रही है।\nबुधदेव भट्टाचार्य को मात देने में दीदी को सबसे ज्यादा मदद लेफ्ट के नेताओं ने किया था। जब दीदी सत्ता में आई तो वही लोग दीदी के साथ आ गए। इतिहास खुद को दोहरा रहा है। आज दीदी के लोग भाजपा में जा रहे है। दीदी जितना कमजोर हो रही है भाजपा उतनी तेज़ी से पांव पसार रही है और यही कारण है कि 2014 लोकसभा चुनाव में प्रचंड लहर होने के बावजूद महज दो सीटें जीतने वाली भाजपा 2019 के लोकसभा में 18 सीटें जीत जाती है। 2016 विधानसभा चुनाव में महज तीन सीटों पर सिमटने वाली पार्टी 2021 आते-आते 200 सीटें जीतने का दंभ भरने लगती है।\nखैर, पिछले एक दशक से दीदी खुद हिंदू-मुस्लिम कार्ड खेलकर कांग्रेस और लेफ्ट को सत्ता से दूर भेज रही थी आज उनके साथ भी वही हो रहा है। आज भाजपा के अधिकतर उम्मीद्वार टीएमसी के कैडर वाले है। मोदी-शाह की जोड़ी जिन लोगों पर भरोसा करके 200 सीटें जीतने का दावा कर रही है वो भी टीएमसी से भागे हुए लोग ही है। इसीलिए नतीजों का इन्तजार कीजिए। देश और बंगाल के हेल्थी डेमोक्रेसी के लिए ममता बनर्जी का जीतना बेहद जरूरी है। भारत के लोकतंत्र के लिए बंगाल में “खेला” होना जरूरी है।\n← अभी—अभी : मधुबनी नरसंहार मामले पर पहली बार बोले CM नीतीश, कहा— दोषी कोई भी हो बख्शा नहीं जाएगा\nमधुबनी नरसंहार पीड़ित परिवार से मिलने तेजस्वी जाएंगे बेनीपट्टी, CM नीतीश के खिलाफ खोलेंगे मोर्चा →\nविश्लेषण: बिहार में जातीय समीकरण क्यों हो जाता है इतना ख़ास? जानिए इस बार कौन जात किसके पाले में..?


किशनगंज: देवर ने की भाभी की हत्या, आरोपी को पुलिस ने किया गिरफ्तार\nआशिक के साथ भाभी के प्रेम संबंधों का पता चलते ही देवर ने धारदार हथियार से गला रेतकर भाभी रुकसार बेगम को मौत के घाट उतार दिया\nकिशनगंज टाउन थाना क्षेत्र के पतलवा गांव में रिश्ते को तार-तार करने वाली घटना सामने आई है.\nदरअसल, आशिक के साथ भाभी के प्रेम संबंधों का पता चलते ही देवर ने धारदार हथियार से गला रेतकर भाभी रुकसार बेगम को मौत के घाट उतार दिया था. बाद में साक्ष्य छुपाने के लिए शव को बंगाल बिहार सीमा पर फेंक दिया था.घटना 15 मार्च की है. मृतका के पति दिल्ली मजदूरी करने गया हुआ था.\nमृतका के भाई अहमद हुसैन के शिकायत पर पुलिस टाउन थाने में मामला दर्ज किया गया है. हत्यारा को चिन्हित करना पुलिस के लिए टेढ़ी खीर था. एसपी ने घटना को चुनौती स्वरूप लिया और मामले की छानबीन के लिए एसडीपीओ अनवर जावेद की नेतृत्व में एसआईटी टीम का गठन किया गया. जहां टीम द्वारा वैज्ञानिक तरीके से अनुसंधान के बाद मृतका के देवर आजम आलम को अपनी भाभी के हत्या के आरोप में 20 मार्च को उसके घर से गिरफ्तार कर जेल भेज दिया है. जबकि अन्य आरोपियों की गिरफ्तारी के लिए पुलिस छापेमारी कर रही है.\nहेड क्वाटर डीएसपी ने कहा कि मृतिका के भाई के शिकायत पर थाने में प्राथमिकी दर्ज की गई थी. पुलिस द्वारा अत्याधुनिक तकनीकी का इस्तेमाल कर आरोपी को गिरफ्तार कर लिया गया है,जो पुलिस के समक्ष अपनी जुल्म कबूल किया है. उन्होंने बताया कि मामले की अनुसंधान की जा रही है. इसमें शामिल अन्य लोगो की गिरफ्तारी के लिए पुलिस छापेमारी कर रही है. साथ ही मृतका का मोबाईल फोन और हत्या में प्रयुक्त चाकू को भी पुलिस बरामद कर लिया है.\nम्यांमार में तख्तापलट के बाद सुरक्षाबलों के हाथों मारे गए सैकड़ों लोग, मानवाधिकार आयोग ने जताई चिंता\nबिहार दिवस के अवसर पर मोतिहारी में मिनी-मैराथन दौड़ प्रतियोगिता आयोजित\nकिशनगंज: राशन दुकान में मुर्दा उठा रहे हैं राशन


BBCHindi.com | चुनाव 2009 | मुस्लिम वोट और अयोध्या-फ़ैज़ाबाद का चुनावी गणित..\nगुरुवार, 23 अप्रैल, 2009 को 13:15 GMT तक के समाचार\nफैज़ाबाद के कुछ मुस्लिम मतदाताओं का कहना है कि उनकी बाबरी मस्जिद के मुद्दे पर उनकी कांग्रेस से नाराज़गी दूर हुई है लेकिन एक अन्य मुस्लिम तब़का इस विचार से सहमत नहीं है\nसालों बाद अयोध्या-फ़ैजाबाद में कांग्रेस की सूखी डालों में मानो कुछ हरियाली दिखाई दे रही है. बाबरी मस्जिद, राम जन्मभूमि विवाद के कारण यहाँ के मुसलामानों ने 1989 के बाद से कांग्रेस से मुँह मोड़ लिया था.\nगुरुवार सुबह अंगूरी बाग मतदान केंद्र के बाहर मिले कुछ मुस्लिम मतदाताओं का कहना था कि बाबरी मस्जिद मुद्दे पर उनकी कांगेस से नाराज़गी दूर हो गई है और वे कांग्रेस की तरफ़ वापस लौट आए हैं.\nवहीं दूसरा तबक़ा अभी भी अपनी बात पर अड़ा हुआ है. उसका कहना है कि अच्छे हों या बुरे लेकिन उसके पास मुलायम सिंह यादव का कोई विकल्प नहीं है.\nउनके मुताबिक़ फ़ैज़ाबाद लोकसभा क्षेत्र से बाक़ी तीन प्रत्याशियों में से एक ने ताला खुलवाकर शिलान्यास कराया, दूसरे ने मस्जिद तोड़ी और तीसरा उम्मीदवार मंदिर के लिए मूर्तियाँ गढ़वा रहा था.\nलेकिन मुसलमानों के बीच 'पीस पार्टी' के नाम से एक तीसरा विकल्प भी उभरा है जो कहता है कि समाजवादी पार्टी और बहुजन समाज पार्टी की तरह मुसलमानों को भी अपनी अलग पार्टी बनानी होगी.\n'पीस पार्टी' का गठन दिल्ली की बटला हाउस मुठभेड़ और चरमपंथी होने के आरोप में आज़मगढ़ के मुस्लिम युवाओं कि गिरफ़्तारी की प्रतिक्रिया है.\nकई पर्यवेक्षक मानते हैं कि मुस्लिम वोट के बँटने से भाजपा को फ़ायदा होगा\nपढ़े-लिखे और सियासी रुझान वाले मुस्लिम नेता कह रहे हैं कि 'पीस पार्टी' मुस्लिम वोटों का बँटवारा कर भारतीय जनता पार्टी (भाजपा) को फ़ायदा पहुँचाना चाहती है. ये लोग 'पीस पार्टी' को भाजपा का एजेंट भी बताते हैं.\nइसमें कोई दो राय नहीं कि 'पीस पार्टी' के आने से भाजपा को फ़ायदा भी मिल रहा है.\nपार्टियों की रणनीति\nमुस्लिम वोटों के बँटवारे से होने वाले नुक़सान को रोकने के लिए समाजवादी पार्टी (सपा) पिछड़ी जातियों को एकजुट करने में लगी है. इससे कहीं भाजपा को तो कहीं बहुजन समाज पार्टी (बसपा) को नुक़सान होगा.\nदलित समाज में भी भीतर ही भीतर हलचल है. दलितों की पहली पसंद अब भी बसपा है लेकिन पुराना बामसेफ़ काडर बहन जी के नए-नए ब्राह्मण और सर्वजन प्रेम के कारण झुंझलाया हुआ है. बामसेफ़ (पिछड़े और अल्पसंख्यक समुदाय के कर्मचारियों की महासंघ) के पुराने काडर में दलित नेता कांशीराम के अनेक सहयोगी है.\nवहीं पासी और सोनकर समुदाय को लगता है कि बसपा दलितों में एक ही जाति को ज़्यादा महत्व देती है. इसलिए वे कहीं कांग्रेस, कहीं सपा और कहीं भाजपा की ओर तो कहीं-कहीं इंडियन जस्टिस पार्टी (इंजपा) की तरफ़ झुक रहे हैं.\nपिछले लोकसभा चुनाव में उत्तर प्रदेश में 80 में से सपा से सबसे अधिक 37 सीटें मिली थीं\nहिंदू और मुस्लिम दोनों समुदायों में एक तबक़ा ऐसा दिखा जो राष्ट्रीय दलों को बेहतर समझते हैं. इसका फ़ायदा कहीं कांग्रेस को तो कहीं भाजपा को मिला रहा है.\nयह फ़ायदा-नुक़सान इस बात पर निर्भर है कि किसका उम्मीदवार और संगठन कैसा है. उदाहरण के लिए फ़ैज़ाबाद और अयोध्या शहर में कांग्रेस के निर्मल खत्री इस बार मुख्य मुक़ाबले में हैं. ढुलमुल मतदाता उनकी तरफ़ जा रहे हैं हालांकि हिंदूवादी मतदाताओं पर लल्लू सिंह कि पकड़ क़ायम है.\nबसपा ने आख़िरी क्षणों में यहाँ के राजा अयोध्या विमलेंद्र मोहन को उम्मीदवार बनाया है. वे शहर में लड़ाई को तिकोनी बना रहे हैं. मगर ग़रीब और दलित समुदाय में वे पूरी तरह स्वीकार नहीं हैं.\nसपा के मित्रसेन यादव पहले की ही तरह शहर में अब भी कमज़ोर हैं. पिछली बार वे बसपा से जीते थे. ग्रामीण इलाक़ो में अब भी मित्रसेन का पलड़ा भारी बताया जाता है. कह सकते हैं कि शहर में मुख्य लड़ाई कांग्रेस-भजपा में है तो ग्रामीण इलाकों में सपा और बसपा के बीच.\nइस चुनाव के ये कुछ ख़ास रंग हैं. कई रंगों के घालमेल से हर आम चुनाव में कोई न कोई नया रंग उभरता है.\nइस बार मतदाताओं के रुझान में जो बदलाव आया है. उससे क्या नया रंग बनता है यह 16 मई को ही पता चल पाएगा.\nफ़िलहाल केवल इतना ही कह सकते हैं कि कांग्रेस का 'वोट शेयर' यानी मतदान में हिस्सा कुछ बढ़ सकता है. भाजपा की सीटें कुछ बढ़ सकती हैं. लेकिन अधिकतर सीटों का बँटवारा सपा और बसपा में ही होगा. अनेक वर्गों में सत्ता विरोधी भावना के बावजूद बसपा को इस बात का सुकून है कि उसके प्रतिद्वंद्वियों के वोट बंट रहे हैं.\nपुणे में कड़ी चुनौती!\nकांग्रेस के गढ़ माने जाने वाले पुणे में पार्टी को मिल रही है कड़ी चुनौती...\nअनूठा मतदान केंद्र\nगुजरात के गीर के जंगलों में एक मतदान केंद्र पर केवल एक ही मतदाता हैं.\nफीका चुनाव प्रचार\nकिसी को नहीं पता बिहार में क्या होने वाला है. बीबीसी संवाददाता की डायरी.\nमज़हबी हितों के लिए...\nमुसलमानों की 'अपनी' पीस पार्टी की पैठ बस्ती मंडल में ज़्यादा है. एक विश्लेषण...\nददुआ-ठोकिया का प्रेत\nचित्रकूट के इलाक़ों में ददुआ, ठोकिया फ़ैक्टर को चुनाव में बख़ूबी देखा जा सकता है.\nअफ़ीम बना मुद्दा\nराजस्थान के चुनावों में अफ़ीम की खेती एक बड़ा मुद्दा बन रही है.\nचुनाव-शादी साथ नहीं\nबिहार में शादी-ब्याह का मौसम है, लेकिन चुनाव में शादियाँ टाली जा रहीं हैं.\nपुणे: बसपा तोड़ पाएगी कलमाडी के वोट?\n'मैं माँ बनकर ही बहुत ख़ुश हूँ'\nलालू का सरकार में होना मुश्किल: प्रणब\n21 अप्रैल, 2009 | चुनाव 2009\n'मुझे चुनाव के दौरान जान का ख़तरा है'\n'मैंने नहीं, मुझे लालू ने छोड़ दिया'\n18 अप्रैल, 2009 | चुनाव 2009


गर्मियों में खाएं ये फल. तप्ति गर्मी में भी करंगे तरोताज महसूस।\npinks tea - April 14, 2019 13400COMMENTS\nआम (Mango) – फलों का राजा कहलाने वाला आम गर्मियों में बड़े चाव से खाया जाता है. स्वाद में टेस्टी होने के साथ यह कई गुणों से भरपूर होता है. आम में प्रचुर मात्रा में विटामिन-ए और विटामिन-सी पाया जाता है. गर्मियों में आम रस का सेवन आपको लू से भी बचाता है।\nखरबूजा (Muskmelon) – गर्मियों के लिहाज से खरबूजा एक अच्छा पानी की कमी को दूर करने वाला फल माना जाता है। इसमें प्रचुर मात्रा में एंटीऑक्सीडेंट्स तत्व पाए जाते हैं। यह हमारे शरीर को डिहाइड्रेड होने से बचता है और हमारी त्वचा को भी नम बनाये रखता है।\nतरबूजा (Watermelon) – जैसा की इसके नाम वाटरमेलन से ही स्पष्ट हो जाता है कि ये फल पानी का अच्छा विकल्प है। तरबूजे में 75 % तक पानी पाया जाता है। स्वाद में रसीला होने के साथ यह आपके शरीर में पानी की कमी को भी पूरा करता है। तरबूजे में पोटेसियम, सोडियम और विटामिन-बी पाया जाता है। गर्मियों के दिनों में ज्यादा से ज्यादा तरबूजे का फल खाना चाहिए।\nलीची (Lychee) – लीची विटामिन-सी की अच्छी श्रोत मानी जाती है। लीची का फल शरीर को तरावट देने का काम करता है और शरीर में पानी की कमी नहीं होने देता है। अपने एंटीऑक्सीडेंट गुण के कारण लीची का फल त्वचा संबंधी रोगों से भी हमे बचाता है।\nबेल (Bael fruit) – गर्मियों में बेल के फल को कच्चा और जूस दोनों ही रूप में लिया जाता है। इसका फल शरीर को ठंडक पहुँचाता है। और इसके अनेक औशधीय गुण भी होते है गर्मियों में इसका सेवन पेट की समस्याओं के लिए अत्यनत लाभकारी है। ये भी पढ़े- (How to dress in summer) गर्मियों के मौसम में कैसे कपड़े पहनने चाहिये ?


हमारा पड़ोसी देश पाकिस्तान में इस वक्त सियासी संकट से गुज़र रहा है। प्रधानमंत्री इमरान खान की कुर्सी जाना बिल्कुल तय था। नेशनल असेंबली में इमरान सरकार के खिलाफ अविश्वास प्रस्ताव पर वोटिंग होनी थी। इसी बीच, डिप्टी स्पीकर ने संविधान के नाम पर खेल कर दिया।\nइमरान खान ने सरकार बचाने के लिए डिप्टी स्पीकर के जरिए अविश्वास प्रस्ताव खारिज कराने के लिए साजिश रची थी। प्रस्ताव खारिज कर कुछ देर बाद नेशनल असेंबली ही भंग कर दी गई। फिलहाल, इस मामले पर सुप्रीम कोर्ट में सुनवाई जारी है।\nबहरहाल, मुल्क में इसके खिलाफ गुस्सा है और यह तब नज़र आया जब इमरान ने एक लाइव सेशन में यूजर्स के फोन कॉल्स का जवाब दिया। एक शख्स ने उन्हें बंदर और भगोड़ा तक कह दिया।\nमामला रविवार का है। इमरान लाइव सेशन में कॉलर्स को जवाब दे रहे थे। तभी एक कॉलर लाइन पर आए। इन जनाब का अंदाज उन्हीं की जुबानी सुन लेते हैं। एंकर ने कहा- वजीर-ए-आजम (प्रधानमंत्री) साहब से सवाल कीजिए और पहले अपना नाम बताइए।\nदेखें इमरान खान की लाईव फज़ीहत का वीडियो\nImran Khan interacting with awam onalive show\nSuniye Achha Lagey Gaa @ImranKhanPTI pic.twitter.com/yNZ3hbGgJW\n— Danvir Singh दानवीर सिंह (@danvir_chauhan) April 4, 2022\nकॉलर- मोहम्मद याकूब कुरैशी बात कर रहा हूं, बोलिस्तान से। वजीर-ए-आजम से मेरा एक सवाल है। आप तो कहते थे कि मैं आखिरी गेंद तक लडूंगा। इसके बाद आपको क्या हुआ? हवा निकल गई या हवा टाइट हो गई? आप तो मजबूर हो गए भाग खड़े होने के लिए।\nकहीं ये अपोजिशन और मौलाना फजल-उर-रहमान (विपक्षी गठबंधन PDM के चीफ) का डर तो नहीं था कि आप तहरीक-ए-अदम-एहतमाद (अविश्वास प्रस्ताव) फेस करने के बजाए आर्टिकल5का बहाना बनाकर भाग खड़े हुए। दूसरी बात यह है कि इस सब के बावजूद आपके मुंह पर शर्म भी नहीं आती। अवाम की भी आपको फिक्र नहीं। ऐसा लगता है जैसे आप कुर्सी से चिपक गए हैं। बंदर की तरह जिद कर रहे हैं कि मुझे ये बस कुर्सी चाहिए, मुझे बस ये कुर्सी चाहिए।\nCategories Hindi Tags इमरान खान Post navigation


हिना के फैन ने उन्हें दिया बड़ा सप्राइज, देख आप भी कहेंगे WOW! Patrika Hindi\nHina Khan gotaqueenly surprise-find out what!\nPublish: Jan, 13 2017 10:46:00 (IST)\nहिना खान उर्फ अक्षरा को एक फैन ने दिया ऐसा सप्राइज गिफ्ट , देखकर आप भी कहेंगे WOW!\nमुंबई। टीवी के पॉपुलर शो 'यह रिश्ता क्या कहलाता है' पर आठ साल राज करने के बाद हिना खान उर्फ अक्षरा को उनके फैंस ने बहुत ही खास तोहफा दिया है। बता दें कि गुरुवार को इस शो को 8 साल पूरे हो गए हैं, जिस वजह से हिना के फैन ने उन्हें खास तोहफा दिया है। दरअसल, हिना के एक फैन ने उन्हें एक प्यारा केक गिफ्ट किया जिसे देख आपके मुंह में भी पानी आ जाएगा। शो के आठ साल पूरा होने के उपलक्ष्य में फिल्म सिटी में एक सेट पर केक काटने की रस्म का आयोजन किया गया था।\nCongrats! @realhinakhan ❤\nहालांकि, कुछ फैंस इस शो हिना खान के योगदान को नहीं भूले उन्हें एक केक भेजना अच्छा समझा। यह केक एक साधारण केक नहीं था। फैंस ने हिना खान के प्रति अपने प्यार का इजहार करते हुए एक विशेष थीम पर बना केक गिफ्ट किया। गेम ऑफ थ्रोन्स थीम पर बने इस केक की तस्वीरें खुद हिना ने इंस्टाग्राम पर शेयर की हैं।\nMy iron throne #HAPPYEIGHTYEARSTOUS andaheartfelt thank you\nA photo posted by Hina Khan (@_hinakhan_) on Jan 12, 2017 at 4:44am PST\nहिना अब इस शो की सदस्य नहीं हैं और उनके साथ-साथ करण मेहरा और रोहन मेहरा ने भी ये शो छोड़ दिया है। बता दें कि कुछ समय पहले हिना ने एक इंटरव्यू के दौरान कहा था कि वो 2016 में शादी करना चाहती थीं, लेकिन उनके ब्वॉयफ्रेंड रॉकी जायसवाल ने मना कर दिया था, लेकिन अब वह जल्द ही शादी करने वाली हैं। बता दें कि इस इंटरव्यू के दौरान हिना ने पहली बार अपने रिलेशन को लेकर खुलकर बात की थी।\nAnd this iron throne is mine by right #GOT #cercei so many words to say but no ways to say them.. #speechless #gratitude #emotions #heartfeltthankyou Thank you guys for this beautiful gesture..my fans make my world brighter and beautiful..it's suchaspecial day for me\nTelevision hina khan aka akshara game of thrones Hina Khan Yeh Rishta Kya Kehlata Hai\nबिग बॉस 10: बानी ने खोया आपा, लोपामुद्रा के साथ हुई हाथापाई


राज्यसभा में ‘तीन तलाक’ पास, पस्त हुआ विपक्ष, नहीं लगा पायेगा कोई रोड़ा – Nation Times | नेशन टाइम्स\nराज्यसभा में ‘तीन तलाक’ पास, पस्त हुआ विपक्ष, नहीं लगा पायेगा कोई रोड़ा\nNation Times July 30, 2019\nतीन तलाक बिल पर जहाँ राज्यसभा में सरकार का पक्ष मजबूत हुआ है, वहीँ दूसरी तरफ इस मामले में विरोध जताने वाला विपक्ष पूरी तरह से हारता नजर आ रहा है. अब विपक्ष के पास ऐसा कुछ भी नहीं बचा है जिससे वो इस बिल को पास होने से रोक सके. तो आइये जानते हैं कि इस बिल को पास कराने को लेकर सरकार का गणित क्या है-\nतत्‍काल तीन तलाक पर रोक लगाने वाला विधेयक आज मंगलवार को राज्‍यसभा में पेश किया जाएगा. सरकार ने विधेयक को हर हाल में पास कराने के लिए कमर कस ली है. व्‍हिप जारी कर दिया गया है. वहीं विपक्ष हर हाल में विधेयक रोकने की कोशिश में है. हालांकि पहले की तरह राज्‍यसभा में विपक्ष के लिए इस बिल पर अड़ंगा लगाना आसान नहीं होगा.\nपिछले ही हफ्ते सरकार ने आरटीआई संशोधन विधेयक आसानी से पारित करा लिया था. अब तत्‍काल तीन तलाक पर रोक लगाने वाले विधेयक को भी सरकार किसी भी हाल में पारित कराने की फिराक में है.\nपिछले हफ्ते लोकसभा के बाद राज्यसभा में भी सूचना का अधिकार (RTI) संशोधन बिल 2019 ध्वनिमत से पारित हो गया था. बिल के विरोध में कांग्रेस ने राज्यसभा से वॉक आउट कर दिया था. बीजेपी की सहयोगी पार्टी जेडीयू ने भी तीन तलाक विधेयक के खिलाफ वोट देने की बात कही है. ऐसे में बीजेपी के लिए राज्यसभा से इस विधेयक को पारित कराना एक बार फिर से चुनौती होगा.\nसरकार विपक्षी दलों को मनाने की कोशिश में है. सूत्र बता रहे हैं कि4केंद्रीय मंत्री और दो वरिष्ठ राज्यसभा सांसदों ने गठबंधन और विपक्षी दलों से तीन तलाक बिल पर सहयोग मांगा है. माना जा रहा है कि विधेयक पर मतदान के दौरान जनता दल यूनाइटेड, तेलगु देशम पार्टी, तेलंगाना राष्ट्र समिति, वाइएसआर कांग्रेस के सांसद वॉक आउट कर सकते हैं.\nसूत्र तो यह भी बता रहे हैं कि NCP और समाजवादी पार्टी के अलावा AIADMK के सांसद भी मतदान के दौरान अनुपस्थित रह सकते हैं. सदन में सत्‍तापक्ष के पास भारतीय जनता पार्टी के 77, अकाली दल के 3, नामित 3, निर्दलीय चार, अगप के 3, एलजेपी के 1, बीपीएफ के 1, एनपीपी के 1, बीजेपी के 1 और अन्‍य मिलाकर आंकड़ा 103+ तक जा रहा है.\nदूसरी ओर, विपक्ष की बात करें तो कांग्रेस के 45, डीएमके के 5, 1 पीएमके,6लेफ्ट,4बसपा, 10 सपा,3आप,2पीडीपी, 1 IUML,4राजद, 1 तुलसी, 1 वीरेंद्र कुमार, 1 केरल कांग्रेस और 12 टीएमसी के सांसद हैं.\nकुल मिलाकर विपक्ष के पास राज्‍यसभा में कुल 100 सांसद हैं. ऐसे में अगर विपक्ष के सांसद राज्यसभा में विधेयक पर वोटिंग के दौरान अनुपस्थित रहे तो इसका सीधा फायदा बीजेपी को मिल सकता है.\nछत्तीसगढ़ के सीएम हो सकते टी एस सिंहदेव, भूपेश बघेल हो सकते हैं उप मुख्यमंत्री-सूत्र\nकानपुर आरटीओ कार्यालय में डी एम विजय विश्वास पंत द्दारा छापा, दलालों पर कार्यवाही\nUP कैबिनेट की बैठक जारी,CM योगी इन महत्वपूर्ण प्रस्तावों को देंगे मंजूरी !


गर्दन में दर्द के कारण और उपचार - Health Today\nHome / गर्दन में दर्द / गर्दन में दर्द के कारण और उपचार\nजनवरी 30, 2019 गर्दन में दर्द\nआपकी गर्दन की हड्डियां, स्नायुबंधन और मांसपेशियां आपके सिर को सपोर्ट करती हैं। गर्दन में दर्द एक आम समस्या है। गर्दन की मांसपेशियों में तनाव खराब पोस्चर के कारण होता है। किसी भी असामान्यता, सूजन, या चोट के कारण गर्दन में दर्द या अकड़न हो सकती है।\nइसके अलावा कई बार हमारी दिनचर्या भी गर्दन में दर्द का कारण बन जाती है तथा कोई पुरानी चोट भी इसकी वजह हो सकती है। गलत तरीके से उठना-बैठना, लेटना या फिर मोटे तकिए का इस्तेमाल करना भी आपके गर्दन को पीड़ा देने का काम करती है।\nकई घंटों तक एक ही मुद्रा में बैठे रहना तथा तनाव लेने की वजह से भी गर्दन में दर्द उठ जाता है। इन समस्याओं के अलावा मोच या भारी सामान उठाने के दौरान मांसपेशियों में खिंचाव हो जाने की वजह से भी दर्द हो सकता है।\nगर्दन में दर्द होना एक सामान्य समस्या है। ऐसे में हर बार दवा लेने की जगह कुछ घरेलू उपाय को भी अपना सकते हैं। अगर आपको गर्दन में दर्द की शिकायत है, तो हॉट वॉटर बैग से उस जगह पर सिंकाई करें। इसके अलावा एक्यूप्रेशर और एक्यूपंचर से भी गर्दन के दर्द को दूर किया जा सकता है।\nआप चाहें तो चुम्बकीय चिकित्सा का भी सहारा ले सकते हैं। कई बार विटामिन डी की कमी से भी गर्दन में दर्द उठ जाता है। हड्डियों के विकास और स्वास्थ्य के लिए विटामिन डी महत्वपूर्ण है। जब शरीर में इसकी कमी होती है, तो शरीर विभिन्न क्षेत्रों में, विशेष रूप से जोड़ों के आसपास में पुराने दर्द को जन्म दे सकता है।\nइसके अलावा विटामिन बी कॉम्प्लेक्स एक प्राकृतिक एनाल्जेसिक एजेंट है। यह न्यूरोपैथिक और मस्कुलोस्केलेटल मूल दोनों के दर्द और सूजन को कम करता है। यदि आपको लंबे समय से दर्द की शिकायत है, तो एक्सरसाइज को अपनी दिनचर्या में शामिल करें।\nआइए जानते हैं गर्दन में दर्द को दूर करने के उपाय के बारे में जानते हैं –\n1. हर दिन का गर्दन का व्यायाम करें। धीरे-धीरे अपने सिर को साइड-टू-साइड और ऊपर-नीचे मूव करें।\n2. अपना डेस्क, कुर्सी और कंप्यूटर को एडजस्ट करें ताकि मॉनिटर आंख के स्तर पर हो।\n3. यदि आप लंबी दूरी की यात्रा करते हैं या अपने कंप्यूटर पर लंबे समय तक काम करते हैं, तो उठें, घूमें और अपनी गर्दन की एक्सरसाइज करें।\n4. यदि आप धूम्रपान करते हैं, तो जल्द से जल्द छोड़ दें। धूम्रपान गर्दन के दर्द को बढ़ा सकता है।\nशुरू से ही गुड़ भारतीय खानपान का हिस्सा रहा है। आज भी गांव में लोग गुड़ और इससे बनी चीजों का सेवन नियमित रूप से करते हैं। इससे सर्दी, जुमाक और गले में खरास जैसी छोटी मोटी समस्या दूर हो जाती है। इसके अलावा छोटे-बड़े शहरों में प्रदूषण की समस्या एक आम समस्या बन चुकी है, इससे वे लोग ज्यादा परेशान है जिनकी इम्यूनिटी बहुत ही कमजोर है। ऐसे लोगों को गुड़ का जरूर सेवन करना चाहिए।\nगले की खरास और प्रदूषण की समस्या से यदि खुद को निजात दिलाना है तो आप एक चम्मच मक्खन में थोड़ा सा गुड़ और हल्दी मिला लें और दिन में 3-4 बार इसका सेवन करें। नियमित तौर पर इसे खाने से शरीर में मौजूद जहरीले तत्व बाहर निकल जाते हैं और शरीर को टॉक्सिन फ्री बनाने में सहायता मिलती है। यदि आप गुड़ को सरसों तेल में मिलाकर खाते हैं तो आप सांस से जुड़ी दिक्कतों से राहत पा सकते हैं। –\nइम्युनिटी बढ़ाने वाले कुछ अन्य आहार\n1. ठंड लगने के बाद ज्यादातर लोग विटामिन सी की ओर रुख करते हैं। ऐसा इसलिए है क्योंकि यह आपकी प्रतिरक्षा प्रणाली या इम्यून सिस्टम को बनाने में मदद करता है। विटामिन सी को सफेद रक्त कोशिकाओं के उत्पादन को बढ़ाने के लिए माना जाता है। इसके लिए आप साइट्रस फलों का सेवन कीजिए।\n2. शिमला मिर्च विटामिन सी का बहुत ही अच्छा स्रोत हैं। इसमें साइट्रस फलों की तुलना में दोगुना विटामिन सी होता है। ये बीटा कैरोटीन का एक समृद्ध स्रोत भी हैं। विटामिन सी आपकी इम्यूनिटी को बढ़ावा देने के अलावा, स्वस्थ त्वचा को बनाए रखने में मदद करता है। इसके अलावा बीटा कैरोटीन आपकी आंखों और त्वचा को स्वस्थ रखने में मदद करता है।\n3. ब्रोकोली विटामिन और खनिज से भरपूर है। विटामिन ए, विटामिन सी, और विटामिन ई के साथ-साथ कई अन्य एंटीऑक्सिडेंट और फाइबर से भरपूर ब्रोकोली स्वास्थ्यप्रद सब्जियों में से एक है जिसे आप सेवन कर सकते हैं। इसका सेवन करके आप अपनी इम्यूनिटी को बढ़ा सकते हैं।\n4. लहसुन दुनिया में लगभग हर जगह पाया जाता है। यह स्वाद के साथ-साथ आपके स्वास्थ्य के लिए जरूरी है। यह न केवल संक्रमण से लड़ने में आपकी सहायता करता है बल्कि इसमें इम्यूनिटी बढ़ाने वाले गुण सल्फर युक्त कंपाउंड पाए जाते हैं।\n5. अदरक गले में खराश और अन्य सूजन संबंधी बीमारियों को कम करने में सहायता करता है। इसके अलावा अदरक मतली को कम करने तथा इम्यूनिटी को बढ़ाने में मदद कर सकता है। इसके अलावा अदरक पुराने दर्द को कम करने में सहायता करता है और कोलेस्ट्रॉल कम करता है।


अब ये कंपनी बड़ी संख्या में निकाल रही है लोगों को नौकरी से, इस वजह से लिया फैसला - uber cuts 400 employees to reduce cost layoffs people in marketing team – News18 Hindi\nउबर अपने 400 कर्मचारियों को बाहर का रास्ता दिखाने की तैयारी कर रही है. कंपनी का मानना है कि इससे न सिर्फ उसके पैसों की बचत होगी बल्कि काम भी बेहतर होगा.\nLast Updated : July 30, 2019, 12:18 IST\nदुनियाभर में अपने ऑनलाइन बिजनेस के लिए मशहूर उबर कंपनी 400 लोगों को नौकरी से निकालने की तैयारी कर रही है. कंपनी फिलहाल ये छंटनी अपने अमेरिका में चल रहे बिजनेस में करेगी. अमेरिका में उबर के पास मार्केटिंग टीम में 1200 कर्मचारी हैं. कंपनी इनमें से 400 कर्मचारियों को बाहर का रास्ता दिखाने की तैयारी कर रही है. कंपनी का मानना है कि इससे न सिर्फ उसके पैसों की बचत होगी बल्कि काम भी बेहतर होगा. सोमवार को उबर के CEO डारा खोसरोषाही ने ऐलान किया कि उबर ब्रांड को और मजबूत करने के लिए कंपनी कर्मचारियों की छंटनी करने जा रही है.\nदुनियाभर में उबर के करीब 25 हजार कर्मचारी\nउबर भारत में भी अपनी दो सेवाएं देती है. उबर कैब सर्विस और उबर ईट्स, जो फूड डिलिवरी ऐप है. फिलहाल भारत सहित दुनियाभर में उबर के 24,494 कर्मचारी हैं. इसमें से करीब 1200 कर्मचारी मार्केटिंग का जिम्मा संभालते हैं. हालांकि, कंपनी ने अभी ये खुलासा नहीं किया है कि भारत में कितने कर्मचारियों की छंटनी की जाएगी.\nये भी पढ़ें: मोदी सरकार का बड़ा बदलाव, फ्री में बनेगा किसान क्रेडिट कार्ड\nभारत में बेच सकती है कारोबार\nउबर इंडिया भारत में अपना फूड डिलिवरी ऐप उबर ईट्स बेच सकती है. हालांकि ये बातचीत बेहद शुरुआती स्तर पर है. मीडिया रिपोर्ट्स के मुताबिक दिग्गज ई-कॉमर्स कंपनी अमेजन उबर इट्स इंडिया को खरीदने के लिए बातचीत कर रही है. दरअसल, अमेजन काफी समय से फूड डिलिवरी बिजनेस में हाथ आजमाना चाहती है, इसलिए कंपनी उबर का कारोबार खरीदने के बारे में सोच रही है.\nये भी पढ़ें: अमेजन जल्द देगी Swiggy, Food Panda और Zomato को टक्कर, मिनटों में घर पहुंचाएगी खाना\njob insecurity job loss jobs news Uber


एक और अधूरी प्रेम कहानी का अंत , साथ जी ना सके एक साथ तोड़ा दम\nउत्तर प्रदेश के बरेली के भुता थाना क्षेत्र के ब्रह्मपुर गांव में शनिवार सुबह प्रेमी-प्रेमिका ने जान दे दी. वह दोनों शादी करना चाहते थे. मगर, अलग-अलग जाति के होने के कारण परिजन तैयार नहीं थे. जिसके चलते जहरीला पदार्थ खाकर दोनों ने जान दे दी. परिजनों ने इलाज के लिए अस्पताल में भर्ती कराया. मगर, दोनों को डॉक्टर ने मृत घोषित कर दिया.पुलिस ने दोनों शव कब्जे में लेकर पोस्टमार्टम के लिए भेज दिए हैं. मगर, प्रेमी-प्रेमिका के इस कदम से परिजनों में कोहराम मच गया. ग्रामीणों ने बताया कि दोनों के बीच कई वर्षों से प्रेम-प्रसंग चल रहा था. मगर, परिजन शादी को तैयार नहीं हुए. इसके बाद दोनों ने यह कदम उठाया है.\nभुता थाना पुलिस ने बताया कि क्षेत्र के ब्रह्मपुर निवासी अर्जुन गंगवार उर्फ अमन (22 वर्ष) का अपने पड़ोस की ही किरण सागर (19 वर्ष) से प्रेम प्रसंग चल रहा था. दोनों शादी करना चाहते थे. मगर, दोनों की अलग-अलग जाति होने के कारण परिजन शादी को तैयार नहीं थे. प्रेमिका के परिजनों ने उसकी शादी कहीं और तय कर दी. इससे दोनों काफी परेशान थे. इसलिए दोनों ने जहरीला पदार्थ खा लिया.\nपुलिस ने पोस्टमार्टम के लिए भेजे दोनों के शव\nजहर खाने की सूचना, जब परिजनों को लगी तो, इसके बाद दोनों को तुरंत अस्पताल ले जाया गया. डॉक्टरों ने प्रेमिका को मृत घोषित कर दिया. मगर, प्रेमी का इलाज शुरू किया. प्रेमी की भी कुछ समय बाद इलाज के दौरान मौत हो गई. दोनों के परिजन शव घर ले गए. सूचना मिलते ही पुलिस मौके पर पहुंची. इसके बाद पुलिस ने शव कब्जे में लेकर पोस्टमार्टम को भेज दिया.\nRead More : ज्ञानवापी में पूजा करने से रोका तो अनशन पर बैठे स्वामी अविमुक्तेश्वरानंद\nभुता थाना प्रभारी अरविंद सिंह तोमर ने बताया कि, दोनों के बीच काफी समय से प्रेम प्रसंग था. शुरुआती जांच में दोनों ने शादी न होने को लेकर जहरीला पदार्थ खाकर जान देने की बात सामने आई है. इस मामले में जांच की जा रही है.\nPrevious articleज्ञानवापी में पूजा करने से रोका तो अनशन पर बैठे स्वामी अविमुक्तेश्वरानंद\nNext articleकानपुर हिंसा पर सीएम सख्त, माहौल खराब करने वालों से सख्ती से निपटने के निर्देश


PM-किसान सम्मान निधि स्कीम: क्या आप ले सकते हैं 6000 रुपये का फायदा! -Prime Minister Kisan Scheme New List Status 2020 PMKSY Government physically verify PMKisan beneficiaries dlop | business - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nPM-किसान सम्मान निधि स्कीम: क्या आप ले सकते हैं 6000 रुपये का फायदा!\nUpdated: March 2, 2020, 9:45 AM IST\nमोदी सरकार ने पीएम किसान योजना में बड़े बदलाव किए हैं. अब लाभार्थियों की पात्रता का पता लगाने के लिए5फीसदी किसानों का फिजिकल वैरिफिकेशन होगा. कृषि मंत्रालय ने कहा है कि जिला कलेक्टर के नेतृत्व में वैरीफिकेशन की प्रक्रिया होगी.\nLast Updated: March 2, 2020, 9:45 AM IST\nनई दिल्ली. प्रधानमंत्री किसान सम्मान निधि स्कीम (PM Kisan Scheme) का पैसा सही हाथों में जाए इसके लिए केंद्र की नरेंद्र मोदी सरकार ने इसमें बड़े बदलाव किए हैं. लाभार्थियों की पात्रता का पता लगाने के लिए अब5फीसदी किसानों का भौतिक सत्यापन (फिजिकल वेरीफिकेशन) होगा. कृषि मंत्रालय ने कहा है कि जिला कलेक्टर के नेतृत्व में वेरीफिकेशन की प्रक्रिया होगी. इसके लिए जिला स्तर पर एक सिस्टम बनाया जाएगा. मंत्रालय चाहता है कि राज्यों में इस स्कीम के नोडल अधिकारी नियमित रूप से वेरीफिकेशन की प्रक्रिया की निगरानी करें. अगर आवश्यक महसूस किया जाता है तो बाहरी एजेंसी भी इस काम में शामिल हो सकती है. केवल उन्हीं लाभार्थियों का सत्यापन किया जाएगा जिन्होंने लाभ प्राप्त किया है. ऐसे में आपकाे जानना चाहिए कि कौन इस योजना के लिए पात्र है और कौन नहीं.\n1.25 लाख कों लोगों से वापस लिए गए 6000 रुपये-सूत्रों का कहना है कि अगर कोई अपात्र व्यक्ति लाभ ले लेता है तो उससे सरकार पैसा वापस लेगी. सूत्रों की मानें तो अब तक करीब सवा लाख लोगों के खाते में जमा कराई गई रकम सरकार ने वापस ले ली है.\nपीएम किसान स्कीम के तहत सालाना 6000 रुपये मिलते हैं\nवैरिफिकेशन कैसे होगा- केंद्रीय मंत्री नरेंद्र सिंह तोमर ने हाल में संसद को बताया कि लाभार्थियों के डेटा के आधार वेरिफिकेशन को भी अनिवार्य कर दिया गया है. अगर संबंधित एजेंसी को प्राप्त डिटेल्स में आधार से समानता नहीं मिलती है, तो संबंधित राज्यों या केंद्र शासित प्रदेशों को उन लाभार्थियों की जानकारी में सुधार या बदलाव करना होगा. तोमर ने बताया कि इस तरह मंत्रालय इस बात को सुनिश्चित करता है कि स्कीम के तहत फायदा लाभार्थियों को राज्यों या केंद्र शासित प्रदेशों की सरकारों से प्रमाणित होने के बाद ही मिले.\nगड़बड़ी पर ऐसे वापस लिया जाता है पैसा- केंद्रीय कृषि मंत्रालय (Ministry of Agriculture) ने राज्यों को एक पत्र लिखकर पहले ही कह दिया था कि अगर अपात्र लोगों को लाभ मिलने की सूचना मिलती है तो उनका पैसा कैसे वापस होगा. न्यूज18 हिंदी से बातचीत में योजना के सीईओ विवेक अग्रवाल ने कहा था कि इतनी बड़ी योजना है तो गड़बड़ी की संभावना बनी ही रहती है. अगर अपात्र लोगों के खातों में पैसा ट्रांसफर हुआ तो उसे डायरेक्ट बेनिफिट ट्रांसफर (डीबीटी) से वापस लिया जाएगा. बैंक इस पैसे को अलग अकाउंट में डालेंगे और राज्य सरकार को वापस करेंगे. राज्य सरकारें अपात्रों से पैसे वापस लेकर https://bharatkosh.gov.in/ में जमा कराएंगी. अगली किश्त जारी होने से पहले ऐसे लोगों का नाम हटाया जाएगा.\nसभी किसानों को नहीं मिला पीएम किसान सम्मान निधि स्कीम का लाभ\nकिसान यहां कर सकते हैं शिकायत-पीएम-किसान हेल्प डेस्क (PM-KISAN Help Desk) के ई-मेल Email (pmkisan-ict@gov.in) पर संपर्क कर सकते हैं. वहां से भी न बात बने तो इस सेल के फोन नंबर 011-23381092 (Direct HelpLine) पर फोन करें. इस योजना के वेलफेयर सेक्शन (Farmer's Welfare Section) में संपर्क कर सकते हैं. दिल्ली में इसका फोन नंबर है 011-23382401, जबकि ई-मेल आईडी (pmkisan-hqrs@gov.in) है.\nयह भी पढ़ें: 14 करोड़ों किसानों के लिए बड़ी खबर! ₹6000 वाली PM-Kisan स्कीम के साथ अब मिलेंगे लाखों रुपये के तीन फायदे\nFirst published: March 1, 2020, 5:01 AM IST


तीन घंटे की एक रेल यात्रा जो कश्मीर के आज का ही नहीं बीते तीन दशकों का हाल हमें बताती है\nबारामूला से बनिहाल जाकर लौटने वाली इस ट्रेन में बैठकर आप कश्मीर और वहां के हालात के बारे में वो सब जान सकते हैं जो जानने लायक हैं\nप्रकाशित - 03 जुलाई 2017\n03 जुलाई 2017\nरेलवे स्टेशन पर भीड़ ज्यादा नहीं है, लेकिन लोगों में एक हड़बड़ी सी है. सुरक्षाकर्मियों को अपनी-अपनी तलाशी देकर लोग तेजी से प्लेटफार्म की तरफ जा रहे हैं. बारामूला के इस रेलवे स्टेशन पर सुरक्षा के इंतजाम देश के अन्य रेलवे स्टेशनों की तुलना में कुछ ज्यादा हैं. लेकिन सैन्य बलों की संख्या स्टेशन के भीतर उतनी नहीं है जितनी स्टेशन के बाहर और कश्मीर के लगभग हर शहर की हर सड़क पर दिखाई देती है. स्टेशन पर फौज के जवान भी नहीं हैं. यहां ज्यादातर पुलिस और रेलवे पुलिस के जवान ही नजर आते हैं.\nपिछले कई सालों से पूरा कश्मीर एक छावनी में बदल चुका है. बल्कि छावनियों में भी जवान इस तरह चौबीसों घंटे मुस्तैद नहीं दिखते. यहां हर पांच मिनट में करीब पांच फौज के ट्रक आपके सामने से गुज़रते हैं और हर ट्रक की छत से दो-तीन फौजी बंदूकें ताने बाहर झांक रहे होते हैं.\nसुबह के साढ़े नौ बजे हैं और ट्रेन अब कुछ ही मिनटों में छूटने वाली है. इसलिए लोग तेजी से प्लेटफार्म की ओर दौड़ने लगे हैं. कश्मीर में ट्रेन का सफ़र बारामूला से बनिहाल तक का ही है. बनिहाल से आगे अभी रेलवे लाइन का काम अधूरा है. माना जा रहा है कि 2020 तक यह पूरा हो जाएगा और तब कश्मीर, कम-से-कम रेलवे के जरिये, सीधा दिल्ली से जुड़ सकेगा.\nबारामूला से निकलने वाली इस ट्रेन में अधिकतर स्थानीय लोग ही सफ़र कर रहे हैं. इनमें कुछ स्कूली लड़कियां भी हैं जिनकी हंसी-ठिठोली और उत्साह से ट्रेन की इस बोगी का माहौल काफी जीवंत हो उठा है. लेकिन यह उत्साह ज्यादा देर नहीं टिकता. ट्रेन की इस बोगी में अभी-अभी एक लड़का दाखिल हुआ है जिसे देखते ही लड़कियों की हंसी काफूर हो गई है. यह लड़का इनमें से एक लड़की का मौसेरा भाई है और लड़कियां इसलिए घबरा गई हैं क्योंकि वे आज स्कूल बंक करके श्रीनगर घूमने जा रही थीं.\nये लड़कियां बारामूला के गुरु नानक हाई स्कूल से पास होकर इसी साल हायर सेकेंडरी में आई हैं. इनमें से एक लड़की निकलकर अपने भाई के पास आती है और बेहद मासूमियत से कहती है, ‘भाई, इस साल हमें फेयरवेल मिलनी थी लेकिन हालात खराब होने के कारण फेयरवेल भी कैंसिल हो गई. इसलिए पुराने स्कूल के सभी दोस्तों ने तय किया कि आज श्रीनगर घूमने जाएंगे. प्लीज भाई घर पे मत बताना. चाचू मेरी जान ले लेंगे.’ फिर सभी लड़कियां एक-साथ कोरस में ‘भाई प्लीज-भाई प्लीज’ गाती हुई उस लड़के को मनाने लगती हैं कि वह घर पे किसी को न बताए. लड़का उन्हें हिदायत देता है कि वे श्रीनगर में ‘डाउन-टाउन’ की तरफ बिलकुल न जाएं, वहां हालात कभी भी बिगड़ सकते हैं और समय रहते घर लौट आएं.\nकश्मीर के छात्रों पर होने वाली चर्चा अक्सर उनकी पढ़ाई के प्रभावित होने तक ही सीमित रह जाती है. आंकड़े आपको यही बता पाते हैं कि पिछले पूरे साल सिर्फ 54 दिन ही स्कूल खुले और इसलिए स्कूलों में ‘मास प्रमोशन’ किये गए. लेकिन इस पर कभी चर्चा नहीं होती कि कश्मीरी बच्चों से उनके जीवन के सबसे खूबसूरत पल भी तो छिन रहे हैं. बड़े होने पर दसवीं की मार्कशीट की अहमियत तो सिर्फ ‘आयु प्रमाणपत्र’ तक सीमित हो जाती है लेकिन स्कूल की यादें हमेशा अनमोल बनी रहती हैं. इसलिए जब आप इन लड़कियों को कश्मीर के बिगड़ते माहौल में भी अपने भविष्य के लिए कुछ यादें चुराते हुए देखते हैं, तो आपको ख़ुशी होती है.\nस्रोत : www.kashmirlife.net\nट्रेन बारामूला स्टेशन से कुछ ही आगे बढ़ती है कि खिड़की से बाहर का नज़ारा देखकर आप स्वतः ही बोल उठते हैं, ‘धरती पर कहीं स्वर्ग है तो यहीं है, यहीं है, यही है.’ हालांकि कश्मीर की खूबसूरती बयान करने के लिए ये पंक्ति इतनी बार दोहराई जा चुकी है कि अब इसे सुनना या पढ़ना अक्सर उबाऊ लगता है. लेकिन यकीन मानिए, जब आपको ट्रेन की खिड़की से बर्फीली पर्वत श्रृंखला के साथ ही दूर तक फैले पीले सरसों के खेत और सफ़ेद फूलों से लदे सेब के हजारों पेड़ ट्रेन की उल्टी दिशा में दौड़ते दिखते हैं, तो यह पंक्ति स्वतः ही आपके ज़ेहन में उभर आती है. ठीक वैसे ही जैसे यह पंक्ति आपको तब याद आई थी जब आप कश्मीर में दाखिल हुए थे. जब आपका प्लेन बर्फीली पहाड़ियों के बीच बसी हरी-भरी घाटी में उतरने को तैयार था. या जब आप सड़क के रास्ते कश्मीर में दाखिल हो रहे थे और जवाहर टनल पार करते ही आपने अनंतनाग में घाटी का विस्तार देखा था.\nखिड़की से बाहर आपको लकड़ी के बने बेहद खूबसूरत पारंपरिक कश्मीरी घर भी दिखते हैं और फिरन पहने कश्मीरी किसान भी जो घुटनों तक पानी में डूबे हुए अपने खेतों में रुपाई कर रहे हैं. इन खेतों के पीछे जब आप छोटी-छोटी हरी पहाड़ियों पर बड़ा सा ‘इंडिया’ लिखा हुआ देखते हैं और उनके ऊपर लहराता हुआ तिरंगा भी तो एक भारतीय के तौर पर आपको गर्व होता है कि धरती का यह स्वर्ग आपके देश का हिस्सा है. लेकिन तुरंत ही आपके मन में यह सवाल भी उठता है कि क्या कश्मीर के अलावा देश में और भी कोई जगह है जिसे अपना हिस्सा बताने के लिए इस तरह जगह-जगह ‘इंडिया’ लिखने की ज़रुरत पड़ रही हो.\nबारामूला से चली ये ट्रेन सबसे पहले सोपोर स्टेशन पर रूकती है और उसके कुछ ही देर बाद हामरे नाम के छोटे से स्टेशन पर. यहां एक जवान लड़का इस ट्रेन में चढ़ा है. उसके हाथ में मोबाइल है और उसकी नज़रें मोबाइल की स्क्रीन पर ही टिकी हैं. मोबाइल में तेज़ आवाज़ में कोई रैप गाना बज रहा है. इस गाने के बोल जब आप सुनते हैं तो आपको इस ट्रेन यात्रा में पहली बार उस ज्वालामुखी का आभास होता है जो कई सालों से कश्मीरी लोगों के दिलों में धधक रहा है.\nइस रैप गाने में बार-बार दोहराया जा रहा है - ‘नो इलेक्शन, नो सिलेक्शन, वी वांट फ्रीडम...’ कश्मीर की आज़ादी के लिए लगने वाले कई मशहूर नारों को इस रैप में संगीतबद्ध किया गया है और इसके आगे के बोल हैं, ‘आज़ादी का नारा होगा, पाकिस्तान हमारा होगा, हम जीतेंगे उस दिन भाइयो, जिस दिन भारत हारा होगा... नो इलेक्शन, नो सिलेक्शन..’ ट्रेन में ये गाना ज़ोरों से बज रहा है लेकिन आस-पास बैठे लोग इससे बिलकुल भी असहज नहीं हैं.\nये रैप गाना पाकिस्तान के किसी ‘राजा रैपस्टार’ ने बनाया है. इन दिनों कश्मीरी लड़के भी आज़ादी पर कई गाने बना रहे हैं लेकिन आम युवाओं के बीच पकिस्तान से बनकर आ रहे रैप गाने ज्यादा तेजी से लोकप्रिय हो रहे हैं. पाकिस्तान में बने ऐसे भी कई विडियो इन दिनों कश्मीर घाटी में वायरल हो रहे हैं जिनमें बुरहान वानी या हिजबुल मुजाहिदीन के अन्य लड़ाकों की मौत का महिमामंडन किया जा रहा है. इन वीडियो में भारतीय फ़ौज की गोलियों से मरने वाले लोगों को ‘शहीद’ और ‘इस्लाम का सच्चा सिपाही’ बताया जाता है, उनकी मौत को कभी बेहद मार्मिक तो कभी बेहद भड़काऊ अंदाज़ में दर्शाया जाता है और उनके जनाज़ों में उमड़ी भीड़ से युवाओं को कश्मीर की आज़ादी की लड़ाई में बढ़-चढ़कर हिस्सा लेने के लिए प्रेरित किया जाता है. इसे आप पाकिस्तान की भारत को तोड़ने की साजिश मान सकते हैं लेकिन कश्मीरी नौजवान ऐसा नहीं मानते. उन्हें लगता है कि ऐसा करके पाकिस्तान आज़ादी की लड़ाई में उनकी मदद कर रहा है.\nआप जब इस लड़के से पूछते हैं कि क्या उसे सार्वजनिक जगहों पर इस तरह के गाने बजाते हुए डर नहीं लगता तो वह जवाब में कहता है, ‘नहीं. इन गानों के जो बोल हैं, कश्मीर के बच्चे-बच्चे के मन में वही भावनाएं हैं.’ वह आपसे यह भी कहता है कि ‘भारतीय फ़ौज के सामने तो हम अब जान-बूझकर ऐसे गाने बजाते हैं ताकि उन्हें मालूम हो कि हम कश्मीरी उनसे नफरत करते हैं.’ यह सुनकर आपको कश्मीर में तैनात भारतीय फ़ौज की उस कठिन जिम्मेदारी का भी एहसास हो जाता है जिसे कश्मीरियों को सुरक्षित रखते हुए कश्मीर को कश्मीरियों से ही बचाने का काम सौंपा गया है.\nबुरहान वानी के साथ दाऊद अहमद शेख\nरैप गाने बजाने वाला यह लड़का मूल रूप से अनंतनाग का रहने वाला है और बीएड कर चुका है. जब आप इससे कश्मीर के मौजूदा असंतोष पर कुछ और चर्चा करते हैं तो वह आपको अपने मोबाइल पर ऐसे दर्जनों वीडियो दिखाता है जिनमें भारतीय फ़ौज के जवान कश्मीरी युवकों को पीट रहे हैं, फ़ौज पर पथराव करने वालों के सीने पर गोली मारी जा रही है, आज़ादी की मांग करते हुए हजारों की संख्या में लोग नारे लगा रहे हैं और कुछ वीडियोज में ये आंकड़े दर्शाए जा रहे हैं कि भारतीय फौज ने कितनी कश्मीरी लड़कियों के साथ बलात्कार किये हैं. ये तमाम वीडियोज़ दिखाते हुए वह लड़का कहता है, ‘हमें उनसे खतरा नहीं जिन्हें आप मिलीटेंट कहते हैं. हमें भारत की फौज से खतरा है. ये फौज ही हमारी असली दुश्मन है और बुरहान जैसे मुजाहिद असल में हमारी फौज हैं.’\nकरीब 11 बजे का समय हुआ है और ट्रेन कश्मीर के सबसे खूबसूरत, सबसे बड़े स्टेशन - श्रीनगर पहुंच चुकी है. कई अन्य लोगों के साथ ही बारामूला से स्कूल बंक करके आई छात्राएं भी यहां ट्रेन से उतर गई हैं. बमुश्किल पांच मिनट रुकने के बाद ट्रेन यहां से आगे बढ़ चली है. अनंतनाग के लड़के से आपकी जो चर्चा शुरू हुई थी, उसमें अब ट्रेन में बैठे कई अन्य लोग भी शामिल हो चुके हैं. ये लोग अपने असंतोष का कारण बताते हुए आपको दर्जनों घटनाओं का हवाला दे रहे हैं. जैसे, 2009 में शोपियां जिले में हुई निलोफ़र और आसिया की सामूहिक बलात्कार के बाद हत्या, कुनन पोश्पोरा में हुए सामूहिक बलात्कार, कश्मीर में जगह-जगह मौजूद लावारिस कब्रें और वे सैकड़ों महिलाएं जिन्हें अब ‘हाफ-विडो’ कहा जाता है क्योंकि उनके पति को कभी फ़ौज के जवान उठा ले गए थे और फिर वे कभी नहीं लौटे. इन सब घटनाओं का सीधा आरोप ये लोग भारतीय सैन्य बलों पर लगाते हैं.\nट्रेन में मौजूद लोग जब आपको कई वीडियोज़ दिखा रहे हैं, तभी आपको ‘आज़ादी चाचा’ के बारे में भी मालूम चलता है. ‘आज़ादी-चाचा’ शोपियां जिले के रहने वाले अधेड़ उम्र के एक शख्स हैं जिनका असली नाम सरजन बरकाती है. बरकाती की लोकप्रियता बीते एक-दो साल में बेहद तेजी से बढ़ी है और माना जाता है कि दक्षिणी कश्मीर के युवाओं के ध्रुवीकरण में बरकाती की सबसे अहम भूमिका है. बरकाती आजादी के तराने गाते हैं और अपने ही अंदाज़ में नारे भी लगाते हैं. उनके ‘डाउन-डाउन, इंडिया डाउन’, ‘वन वे वन ट्रैक - गो इंडिया गो बैक’, और ‘देयर इस ओनली वन सोल्यूशन - गन सोल्यूशन, गन सोल्यूशन’ जैसे नारे सोशल मीडिया पर जमकर वायरल हो रहे हैं. जिस भी शहर में बरकाती तक़रीर के लिए पहुंचते हैं, हजारों की संख्या में भीड़ उन्हें सुनने के लिए उमड़ती है और उनके साथ पूरे जोश में नारे लगाती है.\nआजादी की मांग को लेकर कश्मीर में जगह-जगह उमड़ रहे जनसैलाब के वीडियोज देखकर जब आप चर्चा में शामिल लोगों से पूछते हैं कि भारत सरकार को ऐसा क्या करना चाहिए कि कश्मीर के लोगों का असंतोष कुछ कम हो सके तो जवाब मिलता है, ‘भारत अगर कश्मीर की सड़कों को सोने का भी बना दे तो भी हम भारत से नफरत ही करेंगे.’ इस नफरत का कारण जब आप इन लोगों से पूछते हैं तो ट्रेन में मौजूद वकील काज़ी इरफ़ान कहते हैं, ‘कश्मीर के लोगों से भारत ने कुछ वादे किये थे. वे वादे कभी पूरे नहीं हुए. तब कश्मीरियों को बंदूक उठाने पर मजबूर होना पड़ा. लेकिन आतंकवाद को कुचलने के नाम पर जिस तरह से भारत ने बेगुनाहों को मारा, औरतों से बलात्कार किये और बच्चों तक को बेरहमी से पीटा, वह सब देखने-झेलने के बाद हम भारत से नफरत क्यों न करें?’\nट्रेन में कश्मीरी लोगों से जब यह चर्चा कुछ और गर्म होती है तो पास बैठे 28 वर्षीय मुद्दसिर अहमद शेख भी आकर इस चर्चा में शामिल हो जाते हैं. मुद्दसिर अनंतनाग के रहने वाले हैं और पिछले साल मारे गए हिजबुल मुजाहिदीन के आतंकी दाऊद अहमद शेख के भाई हैं. वे कहते हैं, ‘मुझे मेरे भाई के मरने का अफ़सोस है लेकिन जिस रास्ते पर चलते हुए उसकी मौत हुई, पूरा कश्मीर उस पर गर्व करता है.’ क्या बंदूक के दम पर कश्मीर कभी आज़ादी ले सकता है? आपके इस सवाल के जवाब में मुद्दसिर शेख कहते हैं, ‘हम जानते हैं कि भारतीय फौज से हमारे लड़के कभी नहीं जीत सकते. भारतीय फौज बहुत बड़ी और ताकतवर है. लेकिन हार के डर से हम लड़ना नहीं छोड़ सकते. ये एक जिहाद है जिसे हमें जारी रखना है. फिर इंशा-अल्लाह आज नहीं तो कल कश्मीर आज़ाद भी ज़रूर होगा.’\nट्रेन में आपकी मुलाकात वसीम गुलज़ार मलिक से भी होती है. वसीम बारामूला जिला न्यायालय में वकालत करते हैं. वसीम से आपको मालूम चलता है कि कश्मीर में पत्थरबाज़ी करने वाले लड़कों को किस तरह से अन्य लोग भी मदद करते हैं. वे कहते हैं, ‘ये खबर बिलकुल झूठी है कि कश्मीर में पैसे देकर पत्थरबाज़ी होती है. हां, इन लड़कों की हम लोग मदद ज़रूर करते हैं. मैं खुद इन लड़कों के केस लड़ने की कोई फीस नहीं लेता. बारामूला के सैकड़ों लड़के हैं जिन पर 40-50 एफआईआर दर्ज हो चुकी हैं. मेरे साथ कई वकील हैं जो इनके केस मुफ्त में लड़ते हैं.’ वसीम यह भी बताते हैं कि पत्थरबाज़ी के दौरान चोटिल होने वाले लोगों का इलाज कई डॉक्टर बिना पैसे लिए कर देते हैं और जिन लड़कों की सैन्य बलों की गोली लगने से मौत होती है, अगर वे गरीब घर से हैं तो आस-पड़ोस के लोग उनकी हरसंभव मदद करते हैं.\nइस चर्चा में जितने भी लोग शामिल हैं, वे सभी कश्मीरी लोगों की आम भावनाओं को लेकर एकमत नज़र आते हैं. सिर्फ वकील काज़ी इरफ़ान के यह कहने से कुछ असहमतियां बनती हैं कि ‘80 प्रतिशत कश्मीरी पाकिस्तान से मोहब्बत करते हैं.’ ट्रेन में चिप्स बेचने वाला इम्तियाज़ - जो काफी देर से खड़ा होकर इस चर्चा को सिर्फ सुन रहा था - काज़ी इरफ़ान की बात से असहमत होते हुए कहता है, ‘हम लोग पाकिस्तान के साथ भी नहीं जाना चाहते. पाकिस्तान हमारी लड़ाई में हर तरीके से मदद करता है इसलिए हम उससे नफरत नहीं करते, लेकिन हम कश्मीर की आज़ादी चाहते हैं. ऐसा कश्मीर जो न हिंदुस्तान का हिस्सा हो और न पाकिस्तान का.’\nइम्तियाज़ यह भी स्वीकारता है कि उसने ‘डाउन टाउन’ श्रीनगर में न जाने कितनी बार पत्थर चलाए हैं और पाकिस्तान व आईएस के झंडे भी लहराए हैं. आप जब उससे पूछते हैं कि अगर वे लोग पाकिस्तान के साथ नहीं जाना चाहते तो उसका झंडा क्यों लहराते हैं? वह कहता है, ‘पकिस्तान या आईएस का झंडा हम इसलिए लहराते हैं क्योंकि हमें मालूम कि ऐसा करने से इंडिया को सबसे ज्यादा दर्द होता है. हमारे पत्थर भी उतनी चोट नहीं करते जितनी बड़ी चोट पाकिस्तान या आईएस का झंडा लहराने से इंडिया को महसूस होती है.’ चर्चा में शामिल लगभग सभी लोग इम्तियाज़ की इस बात से सहमत नज़र आते हैं.\nट्रेन में मौजूद लोग कश्मीर के अलग-अलग जिलों और समाज के अलग-अलग तबकों से आते हैं. इनमें पढ़े-लिखे वकील भी हैं, कॉलेज जाते छात्र भी हैं और ट्रेन में नमकीन बेचने वाले गरीब तबके के कम पढ़े-लिखे युवा भी. लेकिन कश्मीर को लेकर इन सभी लोगों की राय बिलकुल एक है - आज़ादी. आज़ादी की यह लड़ाई ये सभी लोग अपनी-अपनी तरह से लड़ भी रहे हैं. कुछ पत्थर चलाकर, कुछ पत्थर चलाने वालों की मदद करके और कुछ सोशल मीडिया के जरिये. कान्वेंट स्कूल में दसवीं के छात्र रफीक कहते हैं, ‘हमारे स्कूल के बच्चे पत्थरबाज़ी में शामिल नहीं होते. लेकिन हम लोग कश्मीर की आज़ादी पर डिबेट आयोजित करते हैं, शांतिपूर्ण तरीके से रैलियां निकालते हैं और फेसबुक जैसे प्लेटफॉर्म्स पर आज़ादी के मुद्दे को उठाते हैं. हमारी कोशिश रहती है कि ज्यादा-से-ज्यादा लोगों को कश्मीर के लोगों की वे भावनाएं पहुंचा सकें, जो मीडिया कभी नहीं पहुंचता.’\nआप जब इन लोगों से कहते हैं कि कश्मीर के सभी लोग भारत से अलग नहीं होना चाहते और कई नौजवान भारतीय फ़ौज या राज्य पुलिस का हिस्सा बनकर मुख्यधारा से जुड़ रहे हैं तो जवाब में काजी इरफ़ान कहते हैं, ‘क्या भारत की आज़ादी से पहले भारतीय लोग अंग्रेजों की फ़ौज या पुलिस में नौकरी नहीं करते थे? क्या जो लोग तब पुलिस की नौकरी करते थे उन्हें भारत की आज़ादी नहीं चाहिए थी? वैसे ही कश्मीरी लड़के भी अपना घर चलाने के लिए पुलिस या फौज में शामिल हो रहे हैं. लेकिन हर कश्मीरी आज़ादी ज़रूर चाहता है.’\nइन सभी लोगों के पास आपको सुनाने के लिए ‘भारत और उसकी फौज द्वारा किये गये अत्याचारों’ के ढेरों व्यक्तिगत अनुभव हैं. यहां मौजूद लोगों में किसी का भाई फौज की गोली लगने से मारा गया, किसी के पिता को फ़ौज घर से उठाकर ले गई और फिर वे कभी नहीं लौटे, किसी के रिश्तेदार की आंखें पुलिस की पैलेट लगने से चली गईं, किसी का जवान बेटा पीएसए (पब्लिक सेफ्टी एक्ट) लगने के कारण जेल में बंद है और कुछ लोगों पर खुद देशद्रोह के आपराधिक मुक़दमे चल रहे हैं. ये वे कारण हैं जिनके चलते इन लोगों में भारत और भारतीय सैन्य बलों के प्रति नफरत है और बुरहान वानी जैसे लोग, जो भारत के लिए आतंकवादी हैं, इनके लिए शहीद और इनके सबसे बड़े हीरो हैं.\nमुद्दसिर शेख कहते हैं, ‘कश्मीरियों ने अब इतना कुछ देख लिया है कि उनका डर खत्म हो चला है. अब वह समय नहीं है जब एक गोली चलने पर ही पूरा शहर घरों के दरवाज़े बंद कर लिया करता था. आज अगर हमारे मुजाहिदों को फ़ौज कहीं घेर लेती है या कहीं से एनकाउंटर की खबर आती है तो गांव का गांव उसी तरफ बढ़ जाता है. अब हमें मौत से भी डर नहीं लगता. गुलामी में जीने से मर जाना बेहतर है.’\nदोपहर के साढ़े बारह बज चुके हैं और ट्रेन अब अनंतनाग से निकल कर कुछ ही देर में अपने आखिरी स्टेशन बनिहाल पहुंचने वाली है. खिड़की से बाहर इशारा करते हुए वकील काज़ी इरफ़ान कहते हैं, ‘वो भारतीय झंडा जो लहरा रहा है, आपको उसे देखकर गर्व होता होगा. लेकिन हमें वो अपनी गुलामी का एहसास कराता है. ये फौज देखकर हमें घुटन होती है, जैसे भारत ने कश्मीर की गर्दन दबोच के रखी हो. हमसे अपने ही कश्मीर में बिहार या बंगाल से आया कोई फौजी कभी भी पहचान-पत्र मांग लेता है.’ काज़ी इरफ़ान आगे कहते हैं, ‘आज की जवान पीढ़ी वो है जो 90 के दशक में पैदा हुई है. इस पीढ़ी ने अपने बचपन से ही कश्मीर को जलते हुए देखा है, अपने रिश्तेदारों को मरते हुए देखा है, आए दिन जनाज़े उठते देखे हैं, फ़ौज के अत्याचार को सहा है और इनका पूरा बचपन कर्फ्यू में बीता है. इस पीढ़ी में आज़ादी के लिए जो छटपटाहट है, वो आज से पहले कभी कश्मीर में नहीं थी. इसे किसी कीमत पर दबाया नहीं जा सकता.’\nट्रेन अपने आखिरी स्टेशन बनिहाल पहुंच चुकी है. विदा लेते हुए वसीम मलिक कहते हैं, ‘हम ये भी जानते हैं कि भारत कभी कश्मीर को नहीं छोड़ेगा, ये भारत की नाक सवाल है. भारत कश्मीरियों की गर्दन कटते देख सकता है लेकिन अपनी नाक कटते नहीं. इसलिए ये जंग खत्म होने वाली नहीं है. इसमें दोनों तरफ के जवान बेटे मरते रहे हैं और न जाने अभी और कितने मरेंगे. क्योंकि शहादत देने वाले न यहां कम हैं और न वहां. हम अपने मुजाहिदों के शहीद होने पर गर्व करेंगे और भारतीय फ़ौज को अपना दुश्मन मानेंगे. भारत अपने फौजियों की शहादत पर गर्व करेगा और हमें आतंकवादी कहेगा. वैसे कश्मीरी लोग भारत से भले ही नफरत करते हैं लेकिन भारतीयों से हमें मोहब्बत है. जबकि भारतीय लोग कश्मीर से तो मोहब्बत करते हैं लेकिन कश्मीरियों से उन्हें नफरत है.’\nकैसे डोनाल्ड ट्रंप और किम जोंग उन के बीच हुई इस बैठक का सबसे ज्यादा फायदा चीन को हुआ है


A commercial airplane crashed, all 66 people dead on board in southern Iran : Outlook Hindi\nमीडिया रिपोर्ट्स के मुताबिक, जिस दौरान यह हादसा हुए उस समय विमान में 66 यात्री सवार थे। उड़ान भरने के तुरंत बाद ही विमान रेडार से गायब हो गया। सेंट्रल ईरान के सेमीरोम के नजदीक दुर्घटनाग्रस्त विमान का मलबा देखा गया है। फिलहाल राहत और बचाव दल दुर्घटनास्थल पर भेज दिया गया है।\nA commercial airplane carrying 66 people has crashed in southern Iran, reports The Associated Press.\nद सेमी ऑफिशियल फार्स न्यूज़ एजेंसी के मुताबिक, यह विमान हादसा राजधानी तेहरान से करीब 620 किलोमीटर दक्षिण माउंटेन टाउन ऑफ सेमिरॉम में हुआ है। इसमें आगे बताया गया है कि विमान की पहचान एटीआर-72 के तौर पर हुई है।\nगौरतलब है कि हाल ही में रूस की राजधानी मॉस्‍को के बाहरी इलाके में एक घरेलू यात्री विमान दुर्घटनाग्रस्त हो गया था और उसमें सवार सभी 71 लोगों की मौत हो गई थी। राजधानी के डोमोडेडोवो एयरपोर्ट से उड़ान भरने के थोड़ी ही देर बाद ही विमान हादसे का शिकार हो गया था।\nA commercial airplane crashed all 66 people dead on board in southern Iran\nआईपीएल 2019 नीलामी में उनादकट-वरुण अब तक सबसे महंगे, युवराज को मिली संजीवनी\n99% चीजों को जीएसटी के 18% कर स्लैब में लाने का काम चल रहा है: पीएम मोदी\nजब तक पीएम मोदी किसानों का कर्ज माफ नहीं करते, हम उन्हें सोने नहीं देंगे: राहुल गांधी\nबुलंदशहर हिंसा के बाद यूपी की कानून-व्यवस्था पर पूर्व नौकरशाहों ने लिखा खुला खत\nफाइनल के सूत्र\nनतीजों से निकलेगी अगली सियासत\nमात्र 4337 वोट और मिल जाते तो शिवराज ही संभालते मध्य प्रदेश की कमान\nछत्तीसगढ़ में कौन बनेगा मुख्यमंत्री, कांग्रेस के पास हैं ये4चेहरे\nसिद्धू को पाकिस्तान से 'काला तीतर' लाना पड़ा महंगा, दर्ज हुआ मामला\nCSK और KKR के खिलाड़ियों को प्रैक्टिस करवाने वाला 'मिस्ट्री स्पिनर' 8.40 करोड़ में बिका\nअसम सरकार ने किसानों की 600 करोड़ की ऋणमाफी को दी मंजूरी\nभाजपा सांसद ने की राम मंदिर के लिए कानून की मांग, राजनाथ ने कहा-“थोड़ा इंतजार कीजिए”\n70 फीसदी स्थानीय कर्मचारियों वाले उद्योगों को ही मिलेगा फायदा : कमलनाथ\nकेवल कोरी बातें, समाधान दूर\nडॉ. राजेश चावला\nसाख संदिग्ध, भ्रामक संदेश\nएमएसपी इजाफे पर टेढ़ी नजर


केरल में सामाजिक आंदोलन और दलित साहित्य : बजरंग बिहारी तिवारी | समालोचन\nHome » केरल में सामाजिक आंदोलन और दलित साहित्य : बजरंग बिहारी तिवारी\nनवारुण प्रकाशन सी- 303 जनसत्ता अपार्टमेंट्स सेक्टर -9 गाज़ियाबाद बजरंग बिहारी तिवारी आलोचना में शोध के महत्व को समझने वाले आलोचकों में हैं. स्रोतों की तलाश और विवेकपूर्ण ढंग से उनका उपयोग उनकी विशेषता है. केरल के दलित साहित्य पर वह पिछले एक दशक से सोच और लिख रहें हैं. यह आलेख इसी प्रक्रिया का […]\nजनसत्ता अपार्टमेंट्स सेक्टर -9\nबजरंग बिहारी तिवारी आलोचना में शोध के महत्व को समझने वाले आलोचकों में हैं. स्रोतों की तलाश और विवेकपूर्ण ढंग से उनका उपयोग उनकी विशेषता है. केरल के दलित साहित्य पर वह पिछले एक दशक से सोच और लिख रहें हैं. यह आलेख इसी प्रक्रिया का परिणाम है.\nहिंदी में केरल के सामाजिक आंदोलन और दलित उपस्थिति को समझने के लिए यह एक जरूरी आलेख है. इतिहास से होते हुए वर्तमान तक की यात्रा करता हुआ.\nकेरल की समाज व्यवस्था कई मामलों में शेष भारत से भिन्न रही है. यहाँ की जाति प्रथा अपनी जड़ता, क्रूरता और विचित्रता के लिए जानी जाती थी. यह व्यवस्था पिछड़ों और दलितों के प्रति घोर असंवेदनशील थी. इसकी विचित्रता असमीपता, अदृश्यता और अस्पृश्यता में व्यक्त होती थी. स्पर्श से छूत लगती ही थी, यहाँ देखने भर से छूत लग जाती थी. दो भिन्न जातियों के लोग कितनी दूरी बनाकर रहेंगे, यह तय था. यह दूरी क़दमों से नापी जाती थी.\nजाति पिरामिड में कंगूरे पर बैठे ब्राह्मण से ईषव को छत्तीस कदम की दूरी बनाकर रखना पड़ता था जबकि एक पुलय को ईषव जाति के व्यक्ति से अड़तालीस कदम की दूरी बनाए रखनी पड़ती थी. ईषव अति पिछड़ी जाति थी तथा पुलय दलित जाति. दो दलित जातियों के मध्य छुआछूत का प्रावधान था तो दो ब्राह्मण जातियाँ भी दूरी बनाकर रहती थीं. यह पूरी तरह कठोर जाति मर्यादाओं में बंधा हुआ समाज था.\nकेरल की उत्पत्ति को लेकर कई मिथक प्राप्त होते हैं. ये मिथक मौखिक और लिखित दोनों रूपों में मिलते हैं. यह तय करना मुश्किल है कि उत्पत्ति संबंधी ये मिथक लिखित रूप में पहले आए या प्रचलित लोक विश्वासों को लिखित रूप दे दिया गया. केरल का प्राचीन इतिहास बताने वाले जो ग्रंथ हमें प्राप्त होते हैं उनके लेखकों के नाम अज्ञात हैं. इन ग्रंथों का रचनाकाल भी ठीक-ठीक नहीं पता. ऐसे ग्रंथों में मुख्य हैं ‘केरल माहात्म्यम्’ और ‘केरलोल्पति’. ‘केरल माहात्म्यम्’ सौ शीर्षकों और 2217 द्विपदियों में रचित ग्रंथ है. यह गर्ग ऋषि और युधिष्ठिर के मध्य संवाद के रूप में रचित उपपुराण है. ‘केरलोल्पति’ को इस ग्रंथ से प्रभावित माना जाता है. ‘केरलोल्पति’ मलयालम में रची गद्यकृति है. इन दोनों ही ग्रंथों में केरल निर्माण का श्रेय परशुराम को दिया गया है.\nपरशुराम ने अपने मन की शांति के लिए विष्णु की सलाह पर यहाँ ठिकाना बनाया था और समुद्र से यह भूमि मांग ली थी. उन्होंने यहाँ की भूमि ब्राह्मणों को दे दी और उनकी सेवा के लिए नायर, ईषव व अन्य जातियों को लाकर बसाया. ब्राह्मण सर्वोच्चता को प्रतिपादित करने वाली तीसरी किताब है ‘शांकरस्मृति’. सरल संस्कृत में लिखी इस कृति को धर्मशास्त्र (भार्गव स्मृति) का संक्षिप्त रूप माना जाता है. इसके रचनाकार का नाम भी अज्ञात है यद्यपि इसे अद्वैत दर्शन के संस्थापक शंकराचार्य रचित होने का दावा किया गया है. ब्राह्मणों के विशेषाधिकारों को सुरक्षित रखने की चिंता इस कृति के मूल में है. अन्य विश्वासों और लोक मान्यताओं के साथ परशुराम मिथ का उपयोग करके आधुनिक काल में डॉ. के. एन. एषुताचन ने ‘केरलोदय’ (1977) नामक महाकाव्य लिखा. पांच मंजरियों, 21 सर्गों और 2500 पद्यों में पूर्ण इस महाकाव्य में केरल की उत्पत्ति से लेकर बीसवीं शताब्दी के मध्य तक का ‘इतिहास’ वर्णित है. इसकी प्रथम मंजरी में केरल के अस्तित्व में आने की कथा है. इसमें चित्रित है कि परशुराम ने अहिच्छत्र से लाकर ब्राह्मणों को यहाँ बसाया था. केरल को ‘ईश्वर का अपना देश’ कहे जाने का आधार यह परशुराम मिथ ही है.\nएक अन्य महत्त्वपूर्ण मिथ वररुचि से जुड़ा है. महान वैयाकरण वररुचि राजा भोज के सभापंडित थे. केरल में उनसे जुड़ी कथा ‘परयि पेट्ट पंतिरुकुलम’ नामक लोकोक्ति में सुरक्षित है. कथा के कई रूप हैं. कथासार संक्षेप में यह है कि प्रतिद्वंद्वी सभासदों के षड्यंत्र का शिकार होकर वररुचि को राजसभा छोड़कर यात्रा पर निकलना पड़ा. एक पेड़ के नीचे लेटे वररुचि को आकाशवाणी सुनाई पड़ी कि उस गाँव के परय परिवार में जो लड़की पैदा हुई है वही उनकी पत्नी बनेगी. इससे डरकर वररुचि ने राजा को विश्वास में लेकर नवजात बालिका को मरवा देना चाहा. राजा से यह पाप न हुआ. उसने बीच का रास्ता निकालकर काठ के एक पटरे पर उस बालिका को रखकर नदी में प्रवाहित करवा दिया. बालिका के माथे पर चिराग था.\nसमयांतराल में यह घटना सबको विस्मृत हो गई. किसी दूसरी यात्रा में वररुचि को एक ब्राह्मण परिवार में विलक्षण बुद्धि वाली एक विवाह योग्य कन्या मिली. उसकी कुशाग्रता से प्रभावित वररुचि ने उसके माता पिता से अनुमति लेकर उससे विवाह कर लिया. कुछ समय बाद पत्नी के माथे पर दाग देखकर वररुचि को सब याद आ गया. अपने को जाति बाहर समझकर उन्होंने तीर्थयात्रा आरंभ की. पत्नी पंचमी भी साथ ही रही. इस अनवरत यात्रा के दौरान पंचमी को एक-एक कर बारह संतानें हुईं. अंतिम संतान को छोड़कर शेष सभी संतानों को वररुचि जन्मस्थान पर ही छोड़ते गए. उन्हें अलग-अलग जातियों के परिवारों ने अपनाया. इनमें अग्निहोत्री (नम्बूदिरी ब्राह्मण) से लेकर नायर, लुहार, धोबी, शिल्पी, पुलय, परय आदि सब थे. अंतिम संतान मुखहीन थी जिसे वररुचि ने एक पहाड़ी पर मंदिर में रखा. बड़े होने पर 11 भाई-बहनों (दस भाई और एक बहन) ने आपस में संपर्क किया. बड़े भाई अग्निहोत्री ने माता-पिता के देहावसान के बाद सारे संस्कार किए. यथावसर सब भाई-बहन इकट्ठे होते और सामूहिक आयोजन करते रहे. यह परंपरा आज भी किसी न किसी रूप में कायम है. पलक्काड जिले के विभिन्न भागों में बसे वररुचि-पंचमी के वंशज आज भी उस साझेपन को बनाए हुए हैं.\nकेरल में बौद्ध और जैनधर्म भी फले-फूले. संगम साहित्य से इसकी सूचना मिलती है. प्रारंभ में यह प्रांत तमिल इलाके में ही माना जाता था लेकिन चेर राजवंश के शासनकाल में इसकी अलग पहचान स्थापित हो गई. एकीकरण से पहले यह राज्य त्रावणकोर, कोचीन और मलबार तीन प्रांतों में विभक्त था. कालांतर में यहाँ ईसाई और मुसलमान आए. प्रारंभ में आए ईसाइयों को सीरियन कहा गया. अरब से आने वाले व्यापारी इस्लाम के अनुयायी हुआ करते थे. ज़मोरिन राजाओं ने उन्हें प्रश्रय दिया और उन्हें अपने राज्य में बसाया. मछुवारों को प्रोत्साहित भी किया गया कि वे इस्लाम अपनाएं. अर्नाकुलम के पास यहूदियों की सघन बस्ती रही. इतने धर्मों के अनुयायियों के होने के बावजूद केरल साम्प्रदायिक तनाव और धर्माधारित दंगों से बचा रहा. वररुचि के वंशजों में एक परिवार इस्लाम का अनुयायी हुआ. शेष कुनबों के साथ उनका रिश्ता तब भी बना रहा. यह ध्यातव्य है कि किसी भी पुराने धर्म ईसाई, इस्लाम या यहूदी ने केरल की जाति व्यवस्था में हस्तक्षेप की कोशिश नहीं की. दलित जातियों के प्रति सीरियन ईसाइयों का रवैया मोटे तौर पर वही रहा जो उच्च जातियों का होता है. यह व्यवस्था आधुनिक काल में आकर ही प्रश्नांकित होती है. 1840-50 के मध्य यूरोप से आने वाली ईसाई मिशनरियां पहली बार केरल की समाज व्यवस्था में निर्णायक दखल देती हैं.\nदास प्रथा केरल की पुरानी जाति व्यवस्था का अंग थी. पुलय और परय जैसी दलित जातियाँ दास थीं जिनका व्यापार होता था. इस प्रथा की सूचना केरलोत्पत्ति की गाथा बखानने वाले संस्कृत और मलयालम ग्रंथों से नहीं मिलती. ईसाई धर्मप्रचारकों को सबसे पहले यह प्रथा अखरी. उन्होंने दास प्रथा को गैरकानूनी घोषित करवाने की मुहिम शुरू की. ईस्ट इंडिया कंपनी के अधिकारी इस व्यवस्था में कोई दखल नहीं देना चाहते थे. वे इस बात को लेकर शंकित थे कि दास प्रथा का अंत करवा देने से कंपनी के हितों पर प्रतिकूल असर पड़ेगा. स्थानीय प्रभावशाली जातियाँ उनसे नाराज हो जाएंगी. उनका व्यापार और प्रशासन दुष्प्रभावित होगा. त्रावणकोर और कोचीन के शासक भी दास प्रथा के अंत को लेकर उदासीन थे. मलबार पर मद्रास प्रेसीडेंसी का सीधा शासन था. मलबार में दास प्रथा पर पहले रोक लगी. त्रावणकोर और कोचीन ने इसका अनुकरण किया. 1850 से 1860 के बीच समूचे केरल में दासप्रथा पर प्रतिबंध लग गया. प्रतिबंध के बावजूद दासों की खरीद-बिक्री होती रही. जनवरी 1862 में इंडियन पीनल कोड (आइ.पी.सी.) लागू हुआ. दास प्रथा पर प्रतिबंध आइ.पी.सी. के अंतर्गत आ गया. आपराधिक कृत्य हो जाने के बाद ही दासप्रथा का उन्मूलन संभव हुआ.\nधर्मांतरण के कार्य में यों तो कई मिशनरी संगठन लगे हुए थे लेकिन इनमें प्रमुख संगठन दो थे- लंदन मिशनरी सोसाइटी (एल.एम.एस.) और चर्च मिशनरी सोसाइटी (सी.एम,एस.). इन दोनों में आपस में भले ही मतभेद रहे हों, दासप्रथा के अंत के मुद्दे पर ये सोसायटियां मिलकर काम कर रही थीं. निश्चित ही इन धर्म प्रचारकों के मन में दासों की स्थिति को लेकर करुणा का भाव रहा होगा. वे इंसानियत के नाते इन दासों को मुक्त कराना चाह रहे होंगे. लेकिन, सच का एक पहलू यह भी है कि गुलामी से छुटकारे के बाद दास जातियाँ बड़ी तेजी से धर्मांतरित हो रही थीं. धर्मांतरण उनके लिए एक अवसर बनकर आया था. जितनी तेजी से दास मुक्त होंगे उतनी गति से यीशु के अनुयायियों की संख्या बढ़ेगी, यह हिसाब भी मिशनरियों के सामने रहा होगा. आरंभिक उदासीनता के बाद कंपनी/ब्रिटिश शासन भी दासप्रथा उन्मूलन में दिलचस्पी लेने लगा था. एक-एक कर तीनों राज्य दासों की खरीद-बिक्री पर रोक लगाने लगे थे. नव धर्मांतरित ईसाई पुराने अभिजन ईसाइयों से संख्या बल में आगे हो गए. इससे उनका आत्मविश्वास बढ़ा और चर्च प्रतिष्ठान से उन्नति के अवसर पाने की संभावनाएं भी प्रबल होती गईं.\nबढ़े आत्मविश्वास की पहली उल्लेखनीय अभिव्यक्ति चानार विद्रोह में दिखाई पड़ी. त्रावणकोर के दक्षिण इलाके में रहने वाली चानार जाति तब अछूत जाति थी. इस जाति के अधिसंख्य लोगों ने धर्मांतरण कर लिया था. तमिलनाडु में इस जाति को नाडार कहते थे. एक जातिवादी समाज पदानुक्रम बनाए रखने के लिए कई तरह के उपक्रम करता है. निचली जातियों पर भांति-भांति की बंदिशें थोपता है. पोशाक को लेकर जो अलिखित क़ानून कायम था-\nउसके अनुसार चानार स्त्रियाँ कमर से ऊपर वस्त्र नहीं पहन सकती थीं. मतलब यह कि उन्हें अपने वक्ष ढंकने की मनाही थी. जिन दिनों (1810-1819) कर्नल मुनरो त्रावणकोर के रेजिडेंट थे उन्होंने आदेश जारी करके ईसाई चानार स्त्रियों को वक्ष ढंकने की अनुमति दे दी थी.\nउनके हटते ही स्थिति पूर्ववत हो गई थी. मगर, अब अछूतों की मनःस्थिति बदल चुकी थी. धर्मांतरित चानार समुदाय ने नई राजाज्ञा को मानने से इनकार कर दिया. इन्हें सबक सिखाने के लिए चानार बस्तियों पर हमले किए गए. स्त्रियों के कपड़े फाड़ डाले गए. उन पर भरपूर हिंसा की गई. प्रतिहिंसा का दौर चलना ही था. इस दंगे की चपेट में कई जिले आ गए. त्रावणकोर के चानारों ने तमिलनाडु में रहने वाली अपनी बिरादरी नाडारों से सहयोग माँगा. स्थिति निरंतर बिगड़ती जा रही थी. आखिरकार, राजा मार्तण्ड वर्मा को नया प्रोक्लेमेशन जारी करके चानारों की मांग पूरी करनी पड़ी. ‘चानार विद्रोह (1859)’ की सफलता ने अछूतों की जैसी हौसला आफ़जाई की उसके बाद सामाजिक आंदोलनों का सिलसिला चल निकला.\nपरिवर्तित हो रही सामाजिक चेतना का एक प्रमाण मिला ‘मलयाली सभा’ से. यह सभा नायरों द्वारा नायर हितों के लिए स्थापित की गई थी. इसने ब्राह्मण वर्चस्व को हटाने में रुचि ली. 1884 में स्थापित इस सभा के उद्देश्य थे पश्चिमी शिक्षा का प्रसार, स्त्री शिक्षा को प्रोत्साहन और विवाह-व्यवस्था में सुधार. सभा ने ‘मलयाली’ नामक एक समाचार पत्र का प्रकाशन भी शुरू किया और स्कूल खोले. सभा की एक व्यापारिक कंपनी भी थी. सभा के अखबार में ब्राह्मण सत्ता के विरुद्ध लेख छपते थे. इससे सरकार नाराज़ हो गई. सभा की गतिविधियाँ चलती रहीं. सरकार को अपनी मांगों से परिचित कराने के लिए सभा ने एक मेमोरियल तैयार किया. इसे ‘मलयाली मेमोरियल’ कहा गया. मेमोरियल का स्वरूप ऐसा रखा गया कि वह सिर्फ़ नायरों की चिंता करने वाला मेमोरियल न लगे. इस मेमोरियल में मांग की गई कि प्रशासन में सभी नेटिव लोगों की नियुक्तियाँ हों, जाति, वर्ग या धर्म के आधार पर कोई भेदभाव न किया जाए, त्रावणकोर के मूल निवासी कौन हैं– इसे परिभाषित किया जाए और राज्य को विदेशी ब्राह्मणों के आधिपत्य से मुक्त किया जाए. इस मेमोरियल पर दस हज़ार लोगों ने दस्तखत किए. दस्तखत करने वालों में ईषव, सीरियन, नव धर्मांतरित (दलित) ईसाई और कुछ नम्बूदिरी ब्राह्मण भी थे. सरकार ने इस मेमोरियल पर पहले तो चुप्पी बनाए रखी. फिर, सरकारी पक्ष को सही बताते हुए कहा गया कि नियुक्ति की प्रक्रिया में कोई दोष नहीं है. इधर उक्त मेमोरियल के जवाब में गैर मलयाली ब्राह्मणों द्वारा तैयार मेमोरियल सरकार को सौंपा गया. इसमें कहा गया कि नियुक्ति का आधार ‘मेरिट’ हो न कि जन्मस्थान.\nईषवों की तरफ से डॉ. पी. पाल्पू ने एक मेमोरियल तैयार किया. इसे ‘ईषव मेमोरियल’ कहा जाता है. इस मेमोरियल पर तेरह हज़ार से अधिक ईषवों ने हस्ताक्षर किए. मेमोरियल में कहा गया कि ईषव बच्चों को सरकारी स्कूल में दाखिला नहीं मिलता. योग्य होने के बावजूद वे सरकारी नौकरी में नहीं लिए जाते. इस पर त्रावणकोर के दीवान का जवाब था कि जातिगत अंतर हिन्दू समाज की विशेषता है और सरकार सामाजिक प्रथाओं में कोई उलटफेर करके सामंजस्य को बिगाड़ना नहीं चाहती. ईषवों ने त्रावणकोर सरकार को यह ‘पेटिशन’ (जिसे मेमोरियल कहा गया) सितंबर 1896 को सौंपा था. सरकार के रवैये से ईषवों को निराशा हुई. फिर उन्होंने अपने दम पर अपनी स्थिति में सुधार का बीड़ा उठाया.\nशिकागो धर्म-संसद से लौटे विवेकानंद से डॉ. पाल्पू ने मुलाक़ात की थी. उस मुलाक़ात में विवेकानंद ने डॉ. पाल्पू को अपना संगठन बनाने की सलाह दी थी और कहा था कि संगठन का मुखिया किसी संन्यासी को ही बनाया जाना ठीक होगा. इस सलाह के मद्देनजर डॉ. पाल्पू ने श्रीनारायण गुरु को संगठन का मुखिया बनाने का निश्चय किया.\nमार्च 1903 में ‘श्रीनारायण धर्म परिपालन योगम्’ (एस.एन.डी.पी. योगम्) लिमिटेड कंपनी के रूप में पंजीकृत कराई गई. इसके अध्यक्ष श्रीनारायण गुरु, उपाध्यक्ष डॉ. पाल्पू और सचिव (महाकवि) कुमारन आशान बनाए गए. स्कूलों और प्रशिक्षण विद्यालयों के निर्माण, उद्योगों के प्रोत्साहन और व्यापार में हिस्सेदारी का दीर्घकालीन सघन अभियान चलाकर एस.एन.डी.पी. योगम् ने न केवल ईषवों के जीवन बल्कि पूरे मलयाली समाज में गहरा असर पैदा किया. योगम् ने जितने भी मंदिर बनवाए उन सबमें अवर्ण (मुख्यतः ईषव) पुजारी ही रखे गए. ‘मनुष्य मात्र के लिए एक जाति, एक धर्म और एक ईश्वर’ यह योगम् के मुखिया का नारा था. अब सरकार को सरकारी स्कूल ईषवों के लिए खोलने पड़े. कुमारन आशन को त्रावणकोर की पॉपुलर असेम्बली का सदस्य मनोनीत किया गया. यहाँ उन्होंने अछूत बच्चों की शिक्षा और रोजगार के मुद्दे प्रमुखता से उठाए.\nयोगम् ने जो रास्ता दिखाया उस पर परवर्ती परिवर्तनाकांक्षी समुदाय और जननायक चले. अय्यनकाली ऐसे ही जननायक थे. पुलय समाज ईषवों व अन्य जाति समुदायों से बहुत पीछे था. इस समुदाय को नेतृत्व मिला अय्यनकाली से. अय्यनकाली (1863-1941) का जन्म तिरुअनंतपुरम के पास एक गाँव वेंगनूर में हुआ था. उनके परिवार के पास पाँच एकड़ जमीन थी जो उन्हें भूस्वामी से सेवा के बदले में मिली थी. इस आर्थिक आधार ने परिवार का मनोबल मजबूत किया था. आठ भाई-बहनों में सबसे बड़े अय्यनकाली आत्मसम्मान से आपूरित थे. उन्होंने सवर्णों की हिंसा का मुकाबला करने के लिए अपने समुदाय के युवकों की एक टीम बनायी थी. यह टीम ‘अय्यनकाली पद’ (सेना) कही जाती थी. इस सेना को प्रशिक्षित करने के लिए अय्यनकाली ने मार्शल आर्ट के जानकारों की व्यवस्था की थी. उस समय दलितों को सार्वजनिक रास्तों पर चलने की मनाही थी. बैलगाड़ी पर बैठना तो उनके लिए अकल्पनीय था.\nइस प्रतिबंध को तोड़ने के लिए अय्यनकाली ने एक बैलगाड़ी खरीदी और सवर्णों की हिंसा का डटकर मुकाबला करते हुए अपनी टीम के साथ वर्जित मार्गों पर शान से चले. चालियर गली में जब नायरों ने उन पर हमला किया तो उन्हें मुँहतोड़ जवाब मिला. पूरे इलाके में यह दंगा फैल गया. इसे ‘चालियर दंगे’ के नाम से जाना जाता है. इसी तरह दलितों के बाज़ार में प्रवेश पर चली आ रही रोक को उन्होंने चुनौती दी थी. सरकारी स्कूलों में दलित बच्चों को प्रवेश न मिलता देख अय्यनकाली ने स्वयं स्कूल खोलने का निर्णय किया. यह स्कूल बनकर तैयार हुआ तो सवर्णों ने उसमें आग लगा दी. अय्यनकाली ने पुनः उसी जगह पर स्कूल का छप्पर रखवा दिया. बच्चों को पढ़ाने के लिए एक दलित अध्यापक की व्यवस्था कर दी. अय्यनकाली को स्कूल जाने का मौका नहीं मिला था. यह बात वे जानते थे कि शिक्षा ही दलितों की मुक्ति का द्वार खोल सकती है. उन्होंने अपने समर्थकों के साथ 1907 में ‘साधुजन परिपालन संघम्’ की स्थापना की. संघम् ने दलितों की लड़ाई लड़ने का काम किया. स्कूलों में दलित बच्चों को प्रवेश दिलाने के लिए संघम् ने भरपूर प्रयास किया. इस प्रयास का परिणाम सकारात्मक रहा.\n1910 में सरकारी आदेश जारी हुआ और सरकारी विद्यालयों के दरवाजे सभी अस्पृश्यों के लिए खुल गए. इस क़ानून को अमली जामा पहनाने के लिए अय्यनकाली खुद एक दलित बच्ची पंचमी को लेकर स्कूल गए. उनकी इस साहसिक पहल के विरोध में स्कूल की इमारत को आग लगा दी गई. इसका प्रतिकार दंगे के रूप में सामने आया. पूरे क्षेत्र में दंगा फैल गया. जानमाल का पर्याप्त नुकसान हुआ. किसी तरह काम न बनता देख अय्यनकाली ने हड़ताल करने का निर्णय लिया. लगभग साल भर (जून 1913 से मई 1914) चली इस हड़ताल में दलित कृषि मजदूरों ने भूस्वामियों के खेतों में काम नहीं किया. अपनी हैसियत का ज्ञान होते ही भूस्वामी समझौते पर उतरे. समझौते ने सरकारी स्कूलों में दलित बच्चों का प्रवेश कराया और कृषि मजदूरों की मजदूरी भी बढ़ाई. दलितों की संगठित शक्ति का अहसास होने के बाद सरकार ने ‘पॉपुलर असेंबली’ (श्रीमूलम् प्रजा सभा) में पी.के. गोविन्द पिल्लै को दलितों का प्रतिनिधि मनोनीत किया. गोविन्द पिल्लै के प्रस्ताव पर 1912 में अय्यनकाली को मनोनीत किया गया. दो दशकों तक अय्यनकाली असेंबली में दलित समुदाय की आवाज़ उठाते रहे.\nदलितों को आसानी से न्याय मुहैया कराने के लिए उन्होंने साधुजन परिपालन संघम् के तत्वावधान में ‘कम्युनिटी कोर्ट’ की स्थापना की. सरकारी अदालतों में न दलित जा सकते थे और न अपने विरुद्ध चल रही कार्यवाइयों को जान सकते थे. कम्युनिटी कोर्ट हो जाने से उनके झगड़े यही निपटाए जाने लगे. जीवन के उत्तरार्ध में अय्यनकाली को अपने समुदाय के नए नेता केशवन शास्त्री से समझौता करना पड़ा. साधुजन परिपालन संघम् ठहर-सा गया और खामोश अय्यनकाली पुलय महासभा के महासचिव बनकर रह गए.\n‘पुलय महासभा’ के साथ जाति संगठनों के निर्माण का सिलसिला तेज हो गया. कोचीन में कृष्णति आशान ने 1913 में ‘ऑल कोचीन पुलय महासभा’ का गठन किया और पुलयों की स्थिति सुधारने का यत्न किया. अपेक्षित सफलता न मिलती देख वे निराश हो गए और धर्म परित्याग का निर्णय लेकर प्रोटेस्टेंट धर्ममत में चले गए. अय्यनकाली के एक सहयोगी पम्पाडि जॉन जोसेफ ने 1921में ‘त्रावणकोर चेरमार महाजन सभा’ स्थापित की. पुलय ही मलबार में चेरमार कहे जाते हैं. साधुजन से महाजन होने का आधार यह आविष्कृत ‘तथ्य’ था कि चेरमार प्राचीन चेर राजवंश के उत्तराधिकारी हैं. यही राज्य के शासक लोग हैं. ईसाई चेरमार समुदाय के लिए जॉन जोसेफ ने ‘चेरमार क्रिश्चियन सभा’ (1923) बनाई. अय्यनकाली की सिफारिश पर उन्हें पॉपुलर असेम्बली का सदस्य मनोनीत किया गया. मछुआरों में वाला जाति के पं. के. पी. करुप्पन ने ‘वाला समुदाय परिष्करणम् सभा’ (1910) बनाई.\nश्रीनारायण गुरु के मुस्लिम मित्र मौलवी वक्कम अब्दुल कादर ने अपने समाज में सुधार की चेष्टा की. इस दिशा में कई संगठन काम कर रहे थे. मुसलमानों में एका लाने के मकसद से ‘मुस्लिम एक्य संघम्’ बना. इस संगठन ने अपनी पहली बैठक (1923) में मुस्लिम समाज में व्याप्त कुरीतियों की निंदा की. इससे परंपरावादी लोग भड़क उठे और संघम् को धर्म विरोधी घोषित कर दिया. नायरों में समाज सुधार के लिए 1915 में ‘नायर सर्विस सोसाइटी’ (एन.एस.एस.) का गठन हुआ. ब्राह्मणों ने अपने समाज में बदलाव लाने के लिए 1910-11 में ‘योगक्षेम महासभा’ का निर्माण किया. इसमें नई पीढ़ी के युवकों का ही बाहुल्य था. सभा के उद्देश्य थे अंगरेजी शिक्षा का प्रसार, अनुज नम्बूदिरियों का विवाह, पर्दा प्रथा का अंत, स्त्री शिक्षा का प्रसार आदि.\nपुलयों से हीनतर स्थिति में परय थे. परयों में जिस व्यक्ति ने नेतृत्व संभाला वह पोयिकयिल योहन्नान थे. इन्हें अप्पचन और श्रीकुमार गुरुदेवन भी कहा जाता है. इनके संगठन का नाम था ‘प्रत्यक्ष रक्षा दैव सभा’ (पी.आर.डी.एस.). इस सभा ने बाइबिल को दलितों के लिए अपर्याप्त बताते हुए कहा कि चर्च परय ईसाइयों के साथ भेदभाव करता है. जंगलों में गुप्त सभाएं करके योहन्नान अपने अनुयायियों को सजग करते रहे और यह भाव भरते रहे कि दलित के त्राणदाता पोयिकयिल अर्थात् वे स्वयं ही हैं जो भगवान के अवतार हैं. अपनी ओजस्वी वाणी और मोहक शैली के कारण योहन्नान शीघ्र ही अति लोकप्रिय हो गए. चर्च प्रतिष्ठान उनसे खौफ खाता रहा. योहन्नान ने गीत लिखे और इतिहास की व्याख्या की. उन्होंने दलितों के इतिहास को अभिशप्त इतिहास कहा. उनके संगठन का स्वरूप आध्यात्मिक-धार्मिक रहा. वे दो बार श्रीमूलम प्रजासभा के लिए नामित किए गए. असेंबली में उन्होंने सभी दलित जातियों के मुद्दे उठाए. दलितों को जमीन, नौकरियों में आरक्षण, काश्तकारों को आसान शर्तों पर ऋण और स्कूलों में दलित बच्चों को दोपहर का भोजन उनके द्वारा उठाए मुद्दों में प्रमुख थे. प्रत्यक्ष रक्षा दैव सभा ने अंगरेजी माध्यम के स्कूल खोले और बोर्डिंग की सुविधा दी. सभा की औद्योगिक इकाइयाँ स्थापित हुईं और बस्तियां बसाई गईं. इन बस्तियों में सभी दलित जातियों के लोग रहते थे.\nआध्यात्मिक और जाति संगठनों द्वारा समाज सुधार का प्रयास केरल रेनेसां के नाम से जाना जाता है. रेनेसां की उपलब्धियां ऐतिहासिक रहीं. समाज में आमूल परिवर्तन आए. केरल अब रेनेसां से आगे बढ़कर रेवोलुशन के लिए तैयार हो रहा था. संसार में घट रही गतिविधियाँ उसे भी प्रभावित कर रहीं थीं. रूस की क्रांति की चर्चा यहाँ पहुँच रही थी और सोवियत संघ को प्रबुद्धों का समर्थन मिल रहा था. लोकप्रिय ‘मितवादी’ पत्रिका ने दिसंबर 1917 में संपादकीय लिखकर रूसी क्रांति का समर्थन किया और जनता के शासन की हिमायत करते हुए मलयाली समाज की रूसी समाज से समानता दिखाई. मलयाली समाज में हो रहे परिवर्तनों को क्रांति की तरफ मोड़ने का काम इस दौर के प्रबुद्धों ने किया. अनुर्वर होती जा रही आंदोलन की इस जमीन पर कम्युनिस्टों ने मोर्चा संभाला. जाति आधारित संघर्ष को धार देते हुए उन्होंने वर्ग संघर्ष का नया आयाम जोड़ा.\nअंगरेज सरकार इस विचारधारा से भयभीत थी इसलिए उसे गैरकानूनी घोषित कर रखा था. ऐसी स्थिति में कम्युनिस्ट कार्यकर्ता भारतीय राष्ट्रीय कांग्रेस और कांग्रेस सोशलिस्ट पार्टी में शामिल होकर काम कर रहे थे. उन्होंने साक्षरता पर विशेष ध्यान दिया. किसानों और मजदूरों के लिए रात्रिकालीन पाठशालाएं चलाईं. वाचनालय स्थापित किए और अनपढ़ जनता को अखबार और किताबें पढ़-पढ़कर सुनाने का काम किया. जनता से जुड़कर उन्होंने बहुत-कुछ सीखा साथ ही जनता का विश्वास भी अर्जित किया. 1937 में कम्युनिस्ट पार्टी ऑफ़ इंडिया की चार सदस्यीय ‘सीक्रेट कमेटी’ कालिकट में बनी. पार्टी की स्थापना दिसंबर 1939 में हुई. 26 जनवरी 1940 को इसे सार्वजनिक किया गया. लेकिन, यह अभी तक प्रतिबंधित राजनीतिक पार्टी ही थी. प्रतिबंध जुलाई 1942 में हटाया गया.\nजाति व धर्म आधारित संगठनों से अलग हटकर केरल में नए तरह के संगठन बने. ये किसान संघ, मजदूर संघ, महिला संघ, बाल संघ आदि के रूप में थे. कृषि मजदूरों, फैक्ट्री मजदूरों और प्लान्टेशन मजदूरों की चेतना में बदलाव के साथ हड़तालों का दौर भी आरंभ हुआ. मालिकों को मजदूरी बढ़ानी पड़ी. काम के घंटे तय करने पड़े. अवकाश का दिन मंजूर करना पड़ा. जो दलित, गरीब और पिछड़े अपने-अपने जाति संगठनों में थे वे यहाँ आकर एक हुए और अपनी वर्गीय एकता को समझ सके. कम्युनिस्ट पार्टी को पुलयों की पार्टी कहा जाने लगा. एकीकृत केरल में पहला चुनाव 1957 में हुआ. इसमें कम्युनिस्ट पार्टी को बहुमत मिला. कम्युनिस्ट पार्टी की सरकार बनी. सरकार ने सबसे पहले पुलिस-प्रशासन, शिक्षा और भूमि सुधार की दिशा में काम किया. वर्चस्ववादी तबका इससे भयभीत हो गया. जो कल तक दुश्मन थे वे कम्युनिस्टों को सत्ता से बेदखल करने के लिए एक हो गए. ‘विमोचन समरम्’ आरंभ हुआ. 28 महीनों में कम्युनिस्ट सरकार अपदस्थ कर दी गई. एक अंतराल के बाद जब उनकी सत्ता में वापसी हुई तो उन्होंने भूमि सुधार का काम आगे बढ़ाया. पट्टेदारों को जमीन पर मालिकाना हक मिला. दलित परिवारों को पहली बार जमीन आवंटित हुई. जाति संरचना दरकती हुई धराशायी होने लगी.\nवैसे तो पुरोगामी (प्रगतिवादी) लेखकों ने जाति के सवाल पर रचनात्मक और वैचारिक साहित्य लिखा था लेकिन उनमें अनुभव की प्रामाणिकता और अभिव्यक्ति की दाहकता नहीं थी. यह विशेषता सिर्फ़ दलित लेखन में आ सकती थी. दलित जीवन सबसे पहले और सबसे अधिक कविताओं में व्यक्त हुआ. कहीं मार्क्स से जुड़कर और कहीं स्वतंत्र रूप से उत्पीड़न के विरुद्ध संघर्ष का स्वर दलित कविता में व्यक्त हुआ. दलित कवियों की चेतना को आंबेडकरवाद की ओर जाना ही था. आंबेडकरवादी चेतना ने मलयालम साहित्य में युगांतर उपस्थित किया. कविता के साथ-साथ गद्य विधाओं में रचनाएं होने लगीं. कहानी, उपन्यास के क्षेत्र में उल्लेखनीय प्रगति देखने को मिली. वैचारिक और आलोचनात्मक गद्य भी खूब लिखा जाने लगा. हाँ, आत्मकथा, नाटक और कुछ अन्य विधाओं में अभी उल्लेखनीय लेखन आना शेष है. दलित स्त्री रचनाकारों की आमद और उनकी सर्जनात्मक-चिन्तनात्मक सक्रियता उत्साहवर्धक व आश्वस्तिकारक है.\nसामाजिक प्रगति में इतनी शानदार उपलब्धियों की पीठिका पर आसीन केरल एक बार फिर चुनौतियों के सम्मुख है. जिस अतार्किकता, धर्मवाद और जातिवाद को परास्त कर इस समाज ने आदर्श रचा था वह अब संकटापन्न है. जीवन के बुनियादी सवालों को लेकर चलने वाले सामाजिक आंदोलन बहुत पहले स्थगित-से हो गए थे. ऐसे आंदोलनों को चलाने के लिए ख्यात कम्युनिस्टों की टीम बिखर गई लगती है.\nअस्मितावादी संगठन मजबूत अवश्य हुए हैं लेकिन वे दूरंदेशी सरोकारों से रहित बहुत सीमित उद्देश्यों से परिचालित हैं. शिक्षा और स्वास्थ्य के क्षेत्र को निजी हाथों में सौंपा जा रहा है. जमीन के कारोबार में लैंड माफिया का प्रवेश 1990 के बाद हो गया था. ये भूमाफिया उत्तरोत्तर शक्तिशाली होते गए हैं. भूमि सुधार का काम जहाँ अटक गया था वहाँ से आगे नहीं बढ़ा है. प्लान्टेशन की व बेकार पड़ी जमीन को अधिग्रहीत कर भूमिहीनों में बांटे जाने की प्रक्रिया कभी शुरू ही नहीं हुई. यह राज्य अभी सर्वाधिक बेरोजगारी का शिकार है. परिवारों के टूटने की गति तेज हुई है. बुजुर्ग उपेक्षित और स्त्रियाँ हिंसाग्रस्त हैं. ईसाई और इस्लामी कट्टरता को मात देता हिंदुत्व लगातार बढ़त बनाए हुए है. संविधान और संवैधानिक संस्थाओं के कमजोर पड़ने, लोक कल्याणकारी राज्य के क्षीण होने का खामियाजा सबसे ज्यादा दलित-वंचित तबकों को भुगतना पड़ेगा/पड़ रहा है. यह समाज की प्रगति अथवा भलाई चाहने वालों के एक होने, मतभेदों को पीछे रख संगठित होने का समय है.\nMobile – 9868261895


अंकेक्षण आक्षेप एवं निस्तारण (Audit objections and their Settlement) - Rajteachers.in\nअंकेक्षण आक्षेप(Audit Objection) क्या है ? –आहरण एवं वितरण अधिकारी द्वारा विभागीय/राज्य सरकार के आदेशों/परिपत्रों की यथावत अनुपालना न करने, समय पर ध्यान न देने या अवहेलना करने या नियमों की पूर्ण जानकारी न रखने पर जो अशुद्धियाँ-त्रुटियाँ लेखों में रह जाती हैं, जिन पर अंके क्षण दल द्वारा आपत्ति की जाती है, तो उसे अंकेक्षण आक्षेप कहते हैं।\nआक्षेप क्यों किए जाते है ?-वर्तमान में की गई भूल या त्रुटि को सुधारने एवं भविष्य में इस तरह अनियमितता की पुनरावृत्ति न हो इस दृष्टि से आक्षेप किए जाते हैं। वास्तव में Audit आक्षेप भविष्य में सही कार्य करने हेतु मार्गदर्शन करते हैं। ये उत्तम प्रकार के सुझाव हैं।\nAudit आक्षेप कौन करता है ?\nविद्यालय/कार्यालय में दो प्रकार के अंकेक्षण दल आते है –\nविभागीय (शिक्षा विभाग का)\nमहालेखाकार (अंकेक्षण) राज. जयपुर के दल समय-समय पर आते रहते हैं एवं लेखा रिकाॅर्ड के आधार पर जाँच कर पाई गई कमियों का अपनी रिपोर्ट में उल्लेख करते हैं।\nAudit आक्षेप निम्नलिखित कारणों से बनते है-( Reasons of audit objections)\nरोकड़ बही से संबंधित-\nडबल लाॅक की व्यवस्था नहीं होना।\nनकद कोष का भौतिक सत्यापन समय-समय पर नहीं करना। (नियम 51(I))\nबिना रसीद के राशि जमा करना या जमा राशि की क्रमवार रसीद जारी नहीं करना।\nराशि प्राप्त होते ही या भुगतान करते ही रोकड़ बही में तत्काल जमा खर्च नहीं करना।(नियम48(II))\nरोकड़ि या के अतिरिक्त अन्य व्यक्तियों से रोकड बही की जाँच नहीं करवाना। (नियम 48(III))\nस्थाई-अग्रिम का प्रतिमाह समायोजन नहीं करना। (नियम 212)\nनई रोकड़ बही के प्रारंभ में प्रमाण पत्र अंकित नहीं करना।\nमाह के अंत में शेष राशि का गोश्वारा निकालकर विश्लेषण अंकित नहीं करना।\nरोकड़िया/भण्डारपाल की प्रतिभूति प्राप्त नहीं करना। नियम 313\nप्रत्येक रसीद बुक का लेखा एवं खाली रसीद बुकों को संस्थाप्रधान की सुरक्षा में नहीं रखना।(नियम-45)\nरसीद बुक की पंजिका संधारित नहीं करना।\nछात्रनिधि कोष संबंधी अनियमितताएँ-\nरोकड़ बही में अशुद्धियाँ उपर्युक्तानुसार ही रहना।\nविभागीय संदर्शिका में दर्शाए मानदण्ड (नोम्र्स) से अधिक व्यय करना।\nगत वर्ष की बचत में से अधिकार नहीं होने पर भी व्यय करना।\nउच्चाधिकारी से प्राप्त स्वीकृति से अधिक व्यय करना।\nव्यय करने से पूर्व समिति का प्रस्ताव पारित नहीं करना।\nयात्रा व्यय के लिए अग्रिम देना।\nअग्रिम की लेखा पंजिका संधारित नहीं करना या निर्धारित प्रारूप में संधारित नहीं करना।\nगत वर्ष की शेष राशि को विद्यालय भवन निर्माण/ फर्नीचर क्रय या विद्यालय की उन्नति हेतु खर्च नहीं कर अनावश्यक मदों पर खर्च करना।\nभवन निर्माण हेतु समिति का निर्माण न करना या राजकीय नियमानुसार व्यय नहीं करना।\nछात्रों से सम्भवतया अनाधिकृत राशि को एकत्रित करना यथा भवन निर्माण, साइन्स क्लब, भाषा क्लब, छात्र-पेरेन्ट्स एसोसिएशन आदि।\nक्रय संबंधी अनियमितताएँ\nनिविदाएँ आमंत्रित करने से बचने हेतु टुकड़ों-टुकड़ों से क्रय करना।\nसंस्था के लिए आवश्यक नहीं होने पर भी केवल मात्र प्रावधान होने के कारण क्रय करना।\nक्रय कमेटी का गठन नहीं करना या नियमानुसार आवश्यक धरोहर राशि अंकित नहीं करना आदि।\nनिविदा में निम्नलिखित कमियाँ होना-\nनिविदा प्राप्त करने हेतु पर्याप्त समय नहीं देना।\nधरोहर राशि का प्रावधान नहीं करना या नियमानुसार आवश्यक धरोहर राशि प्राप्त नहीं करना।\nफर्मों को निविदा सूचना डाक से नहीं भेजना और वाहक द्वारा वैयक्तिक सूचना पहुंचाना एवं टेण्डर प्राप्त करना।\nनिविदा में पूर्ण विशिष्टीकरण अंकित नहीं करना और अनुमानित क्रय की राशि अंकित नहीं करना आदि।\nनिविदा प्राप्त होने पर\nप्राप्त निविदा पर समिति के सदस्यों के हस्ताक्षर नहीं करना या इससे संबंधी पत्रावली का संधारण नहीं करना।\nबिना नमूना देखे न्यूनतम दर वाली वस्तुओं को अनुमोदित न कर अधिक दर वाली वस्तुओं को अनुमोदित करना।\nखुली निविदा के मामले में क्रय आदेश पंजीकृ त डाक से नहीं भिजवाना या बिना आवश्यक अनुबन्ध किये ही क्रय आदेश देना।\nसेवा पंजिका के संधारण संबंधी\nशैक्षणिक योग्यता एवं जन्म तिथि को प्रमाणित नहीं करना।\nप्रत्येक पाँच वर्ष बाद हस्ताक्षर पुनः प्रमाणित नहीं करना।\nसेवा सत्यापन स्थानान्तरण/वित्तीय वर्ष की समाप्ति के तत्काल बाद न करना।\nसेवा काल से संबंधित प्रत्येक घटना यथा-वेतन वृद्धि, स्थिरीकरण, स्थानान्तरण, पदोन्नति का इन्द्राज नहीं करना।\nअवकाश लेखा संधारित नहीं करना।\nसेवा पंजिका को स्थानान्तरण के बाद शीघ्र नहीं भिजवाना या मंगवाना।\nसेवा पंजिका का रजिस्टर संधारित नहीं करना।\nभण्डार पंजिका एवं संधारण में अनियमितताएँ-\nनिर्धारित प्रारूप एस.आर. 1,2 एवं5में पंजिका संधारण नहीं करना।\nस्थाई व अस्थाई सामग्री की एक ही पंजिका संधारित करना।\nडेड स्टाॅक रजिस्टर एस.आर.5का संधारण नहीं करना।\nसामान का पूरा ब्यौरा, यथा किस्म, मैक, संख्या, मात्रा व कीमत आदि दर्ज नहीं करना।\nप्रति वर्ष मई माह तक भण्डार का भौतिक सत्यापन का प्रमाण पत्र उच्चाधिकारियों को नहीं भिजवाना।\nअस्थाई सामान को कर्मचारी के स्थानान्तरण/सेवानिवृत्ति के लम्बे समय तक प्राप्त नहीं करना या घटत सामान का मूल्य वसूल नहीं करना आदि।\nपुस्तकालय संबंधी अनियमितताएँ\nपुस्तकों के क्रय के लिए समिति का निर्माण नहीं करना।\nनिर्धारित मानदण्ड के अनुरूप पुस्तकें क्रय नहीं करना।\nकर्मचारी के स्थानान्तरण के बाद भी पुस्तकें या उनकी कीमत वसूल नहीं करना।\nनिर्धारित समयावधि में पुस्तकालय का भौतिक सत्यापन न करना।\nफटी/पुरानी/अनुपयोगी पुस्तकों को राइट आॅफ (निस्तारित) नहीं करना आदि।\nकम से कम न्यूनतम निर्धारित कमीशन (वर्तन) प्राप्त नहीं करना।\nशुल्क संग्रहण पंजिका संबंधी अनियमितताएँ-\nशुल्क संग्रह पंजिका का संधारण नहीं करना।\nअवशिष्ट शुल्क की वसूली नहीं करना या वसूली के बाद भी प्रविष्टि नहीं करना।\nछात्रों द्वारा वर्ग बदलने पर पंजिका में शुद्ध नहीं कर खाली जगह छोड़ना।\nउपस्थिति पंजिका संबंधी-\nकर्मचारियों के उपस्थिति काॅलम रिक्त छोड़ देना।\nअवकाश लिया है तो प्रकार अंकित न कर केवल अवकाश अंकन कर देना।\nवसूली संबंधी अनियमितताएँ-\nकर्मचारियों से टी.ए., मेडीकल या ओवर पेमेन्ट (अधिक भुगतान) की वसूली हेतु पंजिका का संधारण न करना।\nअवशिष्ट राशि की वसूली की कार्यवाही नहीं करना।\nजो राशि वसूलना संभव न हो उसको राइट आॅफ (निस्तारित) नहीं कराना आदि।\nउपयोगिता प्रमाण-पत्र भिजवाना-\nराज्य सरकार से अग्रिम राशि का उपयोग कर उसका उपयोगिता प्रमाण-पत्र यथा समय भिजवाना आवश्यक होता है, उसे नहीं भिजवाना।\nअंकेक्षण आक्षेपों का निस्तारण कैसे हो ?-राज्य सरकार द्वारा समय-समय पर जारी किए आदेशों-निर्देशों, नियमों की विस्तृत जानकारी रखना ही पर्याप्त नहीं है, वरन् उस पर दृढ़ता से पालना करना भी अपेक्षित है। कार्यालयाध्यक्ष होने के नाते आप अंकेक्षण आक्षेपों को निजी स्तर पर महत्व देकर यह देखें की अंकेक्षण दल द्वारा आक्षेप में क्या चाहा गया है। आक्षेप में निहित वित्तीय शक्तियों के बाहर की कार्यवाही/स्वीकृति यदि चाही गई हो तो तत्काल सक्षम अधिकारी की स्वीकृति ली जाए। अंकेक्षण आक्षेपों के निस्तारण के लिए यह आवश्यक है कि आपको नियमों की जानकारी हो एवं उसकी पालना की जाए।\nअंकेक्षण आक्षेपों के निस्तारण हेतु निम्नलिखित तालिका में पंजिका संधारण करना उपयोगी होगा-\nक्रम संख्या महालेखाकार का पत्रांक व दिनांक जिससे अंकेक्षण आक्षेप किया गया व्यय का विस्तृत मद आक्षेप क्रमांक, दिनांक एवं कारण आंतरिक जवाब यदि दिया हो तो पत्रांक व दिनांक महालेखाकार द्वारा निरस्ती का क्रमांक व दिनांक विवरण\nअंकेक्षण प्रतिवेदन भिजवाने का प्रारूप\nकार्यालय/विद्यालय का नाम … … ………………………… .. .. ….. … … ….. .. … ….. … .. … .. ……………\nअंकेक्षण अवधि .. … .. . .. . .. .. . … .. ………………………………………………………………….\nआक्षेप क्रमांक आक्षेप का संक्षिप्त विवरण कार्यालय का उत्तर नियंत्रण अधिकारी की टिप्पणी वि. विवरण\nप्रारूप का प्रिण्ट लेने के लिये यहां क्लिक करें।


BF संग करा दी पत्नी की शादी, गिफ्ट में दे दिया बेटा | Hindi News Live, Breaking News In Hindi, हिंदी न्यूज़- UPUKLive\nBF संग करा दी पत्नी की शादी, गिफ्ट में दे दिया बेटा\nनई दिल्ली। बिहार के भागलपुर में एक हैरान करने वाला मामला सामने आया है, जहां एक शख्स ने अपनी पत्नी की शादी किसी दूसरे युवक से करा दी. यही नहीं उस शख्स ने अपने ढाई साल का बच्चा भी अपनी पत्नी को उपहार के तौर पर सौंप दिया. इस शादी की चर्चा पूरे जिले में हो रही है. कई लोग इस शादी के गवाह भी बने।\nमामला भागलपुर की खिरीबांध पंचायत के सालेपुर गांव का है. जहां एक शख्स अपनी पत्नी के साथ किराए के मकान में रहता था. उसका एक ढाई साल का बेटा भी था। इसी दौरान किसी मामले में उस शख्स को पुलिस ने गिरफ्तार कर लिया और उसे जेल जाना पड़ा. इसी बीच उस शख्स की पत्नी के संबंध मकान मालिक के बेटे मोनू से हो गए. बात इतनी बढ़ी के दोनों एक दूसरे के प्यार में पागल हो गए।\nजब महिला का पति जेल से छूटकर वापस आया तो पत्नी की करतूत उसके सामने आ गई. फिर अचानक उसने ऐसा फैसला लिया कि सुनकर अन्य लोग हैरान हो गए. उसने अपनी पत्नी की शादी उसके प्रेमी मोनू के साथ कराने का मन बना लिया. फिर ग्राम पंचायत भवन में सरपंच पवन कुमार साह समेत कई लोगों की मौजूदगी में उसने दोनों की शादी करा दी।\nउसने अपना ढाई साल का बेटा भी पत्नी और उसके प्रेमी को उपहार में दे दिया. बताते चलें कि अपनी पत्नी की शादी कराने वाले काजबलीचक निवासी युवक की शादी करीब4साल पहले गोड्डा जिला के एक गांव में हुई थी. उसके बाद वो सालेपुर आकर किराए के मकान में रहने लगा था. अब ये मामला पूरे जिले में चर्चा का विषय बना हुआ है।\nHindi News Live, Breaking News In Hindi, हिंदी न्यूज़- UPUKLive: BF संग करा दी पत्नी की शादी, गिफ्ट में दे दिया बेटा


Cds bipin singh rawat helicopter crash 2015 lucky escape - 2015 में हेलीकॉप्टर क्रैश में बाल-बाल बचे थे बिपिन रावत, तब थे लेफ्टिनेंट जनरल – News18 हिंदी\nBipin Rawat Helicopter Crash 2015: साल 2015 में भी बिपिन रावत हेलीकॉप्टर क्रैश की घटना में बाल-बाल बचे थे. तब बिपिन रावत लेफ्टिनेंट जनरल के पद पर थे. उत्तर पूर्वी राज्य नगालैंड के दीमापुर जिले में बिपिन रावत समेत तीन अधिकारी सेना के चीता हेलीकॉप्टर पर सवार थे. उड़ान भरने के बस कुछ सेकंड बाद ही हेलीकॉप्टर क्रैश हो गया था. तब हेलीकॉप्टर महज 20 फुट की ऊंचाई पर था.\nलखनऊ-कानपुर एक्सप्रेसवे में होगा 3D AMG टेक्नोलॉजी का इस्तेमाल, जानें फायदे\nनई दिल्ली. चीफ ऑफ डिफेंस स्टाफ (सीडीएस) बिपिन रावत (CDS Bipin Rawat) समेत सेना के वरिष्ठ अधिकारियों को लेकर जा रहा हेलीकॉप्टर तमिलनाडु में दुर्घटनाग्रस्त हो गया है. खबर है कि हादसे में4लोगों की मौत हो गई है. वहीं, रिपोर्ट्स के अनुसार, हेलीकॉप्टर में करीब 14 लोग सवार थे. यात्रियों में सीडीएस रावत की पत्नी का नाम भी शामिल है. इससे पहले साल 2015 में भी बिपिन रावत हेलीकॉप्टर क्रैश (2015 Helicopter Crash) की घटना में बाल-बाल बचे थे. तब बिपिन रावत लेफ्टिनेंट जनरल (Lt Gen.) के पद पर थे.\nउत्तर पूर्वी राज्य नगालैंड के दीमापुर (Nagaland’s Dimapur) जिले में बिपिन रावत समेत तीन अधिकारी सेना के चीता हेलीकॉप्टर पर सवार थे. उड़ान भरने के बस कुछ सेकंड बाद ही हेलीकॉप्टर क्रैश हो गया था. तब हेलीकॉप्टर महज 20 फुट की ऊंचाई पर था. सेना की तरफ से जानकारी दी गई थी कि हेलीकॉप्टर पर सवार अधिकारियों को मामूली चोटें आई हैं. तब बताया गया था कि हेलीकॉप्टर क्रैश होने की घटना इंजन फेल होने के कारण हुई थी.\nये भी पढ़ें: तमिलनाडु के कुन्नूर में क्रैश सेना के हेलिकॉप्टर में कौन-कौन थे सवार, सामने आई सूची\nक्रैश की घटना पर रक्षा मंत्री ने पीएम मोदी को दी जानकारी\nबता दें आज हुए हेलीकॉप्टर क्रैश की जानकारी रक्षामंत्री राजनाथ सिंह ने प्रधानमंत्री नरेंद्र मोदी की दी है. इसके बाद केंद्रीय कैबिनेट की आपातकालीन बैठक बुलाई गई है.\nभारतीय वायु सेना ने दुर्घटना के तुरंत बाद एक बयान में कहा कि सीडीएस जनरल बिपिन रावत को ले जा रहा एक IAF Mi-17V5 हेलीकॉप्टर, तमिलनाडु के कुन्नूर के पास आज दुर्घटना का शिकार हो गया. दुर्घटना के कारणों का पता लगाने के लिए जांच के आदेश दिए गए हैं.\nMI 17 सीरीज का रूसी हेलीकॉप्टर\nसीडीएस रावत हेलीकाप्टर MI 17 सीरीज का रूसी चॉपर है, जिसका इस्तेमाल ट्रांसपोर्ट हेलीकॉप्टर के तौर पर होता है. भारत में इस सीरीज के करीब 150 हेलीकॉप्टर हैं. 03 हफ्ते पहले ही अरुणाचल में इस सीरीज का एक हेलीकॉप्टर क्रैश हुआ था, लेकिन चालक दल बाल-बाल बच गया था.\nTags: Cds bipin rawat, Defense Minister Rajnath Singh


आप बिना काजल के घर से बाहर कदम रखना पसंद नहीं करती होंगी पर जब बात आपके होठों की हो, तो lip-balm या lip-gloss से ही काम चला लेती हैं, है न। ऐसे में आपका मेकअप-स्टाइल अधूरा लगता है। एक बेहतरीन लिपस्टिक का slight-touch भी आपका confidence boost-up करता है और आपको नया लुक देता है। पर यहां सबसे बड़ी problem ये है कि आपको lipstick choose करने का कोई आइडिया नहीं है…बस, इतनी-सी बात! यहाँ हम आपके लिए लाएं है लिपस्टिक के कुछ कलेक्शंस और गाइड जिन्हे देख के आपकी साड़ी प्रॉब्लम्स सॉल्व हो जाएगी\nDry lips की चिंता खत्म! पाएं खूबसूरत होंठ इन 10 tips से\nलिप बाम कैसे बनाते हैं\nअब तक तो आप लिपस्टिक की फैन हो गई होंगी। अब अपने हर लुक और आउटफिट के साथ अपनी लिपस्टिक के शेड्स को डीकोड करना सीखें। जैसे, अगर आप ऑफिस जा रही हैं तो किसी pale shade के साथ concealer और BB cream use करें लेकिन अगर आप कहीं dinner के लिए जा रही हैं और deep red lipstick wear कर रही हैं तो foundation और winged-eyeliner ही सही कॉम्बीनेशन है, ऐसे ही अगर आपको no-makeup look चाहिए तो हल्के मेकअप के साथ अपनी favourite lip-shade को swipe कर के आप खुद को मेकअप-फ्री बना सकती हैं। तो चलो, colours और shades की दुनिया में।


होम » बेसिक फ्रेंच » फ्रेंच नंबर -0से इन्फिनिटी तक पूरी तरह से गिनें\nबेसिक फ्रेंचशुरुआती के लिए फ्रेंचफ्रेंच व्याकरणफ्रेंच पाठ\n46487 दृश्य 0\nउस छोटी सी काली पोशाक को खरीदने से लेकर किसी को अपना फ़ोन नंबर देने तक, एक रेस्तरां में बिल का भुगतान करने से लेकर आपके बजट पर नज़र रखने तक, नंबर आपकी दुनिया पर राज करते हैं। उन पंक्तियों के साथ, चलो हमारे पैर की उंगलियों को फ्रांसीसी संख्याओं में डुबोते हैं ताकि हिन्दी की तरह, आपकी गणित नींव ठोस हो।\nहमने एक प्रश्नोत्तरी बनाई, जो इस लेख के अंत में है, ताकि आप अपने ज्ञान का फ्रेंच नंबरों पर परीक्षण कर सकें → ठीक है, मुझे प्रश्नोत्तरी में ले जाओ!\nबच्चे की संख्या:0से 10\nविद्रोही किशोर: 11 से 20\nअगला सेट एक नई अवधारणा पेश करता है: एक हाइफ़न के साथ दो संख्याओं को जोड़ना। उदाहरण के लिए, 18 फ्रेंच में "दस-आठ" है, या dix-huit.\nयदि आप इन्हें याद करते हैं, तो बाद की संख्याएँ बनाना आसान हो जाता है। इसलिए आज रात सोने से पहले, इन शुरुआती नंबरों के साथ फ्रेंच में भेड़ें गिनें।\nयंग एडल्ट्स सेटलिंग डाउन: 21 से 30\nअब जब आपके पास उपरोक्त संख्याओं की शक्ति है, तो उनमें से कुछ समय के लिए केक का एक टुकड़ा होगा। बस याद रखें कि 21 तक 31, 41, 61, आदि हैं et के बीच में। उलझन में? तालिकाओं का पालन करें, और यह स्पष्ट हो जाएगा।\nद मिड-लाइफ क्राइसिस: 31 से 69\nअगले सेट के लिए, पहले के समान पैटर्न का पालन करें, इसके अलावा, आप प्रतिस्थापित करेंगे vingt साथ में trente, संगरोध, आदि इकतीस हो जाता है trente et un, 32 होगा trente-deux और इसी तरह। 69 के माध्यम से हाइफ़न और एक ही बच्चे की संख्या का उपयोग करना जारी रखें।\nफ्रेंच संख्या के अपने उच्चारण का अभ्यास करने के लिए एक ब्रेक लें:\nपुरानी हो रही है अजीब: 70 से 79\nअगर आप गणित के कट्टरपंथी नहीं हैं तो शायद आपने सोचा कि x + y और यह सब अंकगणित जीवन में बेकार हो जाएगा। लेकिन आपने जो बुनियादी गणनाएं सीखीं, वह यहां एक बड़ी मदद होगी।\nजब हम सत्तर पर पहुंच जाते हैं, तो आप अतिरिक्त शुरू करते हैं। तो, 70 साठ प्लस दस या "साठ-दस" होगा - soixante-dix। फिर 71 साठ से अधिक ग्यारह या "साठ-ग्यारह" होंगे। फिर से, नीचे दी गई तालिका के माध्यम से जाएं और चीजें स्पष्ट हो जाएंगी।\nओल्ड एज इज स्ट्रेंजर: 80 से 89\n80 के दशक में आ रहा है, और भी गणित है (ओह नहीं?) लेकिन डर नहीं, अगर आप2+2कर सकते हैं, तो आप ऐसा कर सकते हैं। तो, फ्रांसीसी में 80 मूल रूप से "चार बिसवां दशा" है, और यदि आप इसके बारे में सोचते हैं, तो 20 + 20 + 20 + 20 = 80!\nऔर आप बाकी जानते हैं। ध्यान रखें कि 81 में कुछ गायब है et अपवाद के बिना कोई फ्रांसीसी भाषा नहीं होने के कारण इसे समाप्त कर दिया गया है!\nद ओल्ड यू आर, द क्रेज़ियर इट्स गेट: 90 से 99\nआखिरी बाधा थोड़ी मुश्किल है, लेकिन 90 के दशक वास्तव में 70 के दशक के समान पैटर्न का पालन करते हैं। 90 के लिए, आप 80 लेंगे और इसमें 10 जोड़ेंगे: quatre-vingt-dix। यह सब तार्किक है। यह मूल रूप से4* 20 + 10 = 90 है। फिर 914* 20 + 11 और इतने पर होगा।\nअमरता की आयु: 100 और उससे अधिक\n100 के बाद, आप पहले से ही पैटर्न के विशेषज्ञ होंगे। नीचे दी गई तालिका देखें, और आप एक लाख तक फ्रांसीसी संख्या कहने में सक्षम होंगे। फ्रेंच में अपने बालों की गिनती शुरू करें!\nइन क्षेत्रीय अंतरों को याद मत करो!\nफ्रैंकोफोन क्षेत्र सभी झुंड का पालन नहीं करते हैं। स्विस और बेल्जियम के फ्रैन्कोफोंस की अपनी प्रणाली है। यहाँ, 70 है septante, septante et un, और इसी तरह। इसी तरह, 80 है huitante और 81 बन जाता है huitante-et-un, 90 है nonante, सभी तरह से एकजुट nonante-neuf (99).\nआपको सिर्फ रिकी मार्टिन के साथ क्यों गाना चाहिएUn, dos, tres“जब आपके पास अपना हो सकता है un, deux, trois? आपको पैटर्न को समझने में देर नहीं लगेगी इसलिए अभ्यास करते रहें। यदि आप अभी भी कठिनाई का सामना करते हैं, तो हमारी फ्रेंच ट्यूटर आपकी मदद करेगा। मिलते है अगली पोस्ट!\nप्रश्नोत्तरी: फ्रेंच नंबरों के अपने ज्ञान का परीक्षण करें!\n/ 1 8 है\n"जुलिएन वूट अन वेर्रे डीऊ।" माध्यम\n/28 है\n"अन chien" का अर्थ है\n/38 है\n"इल ए गग्ने (अन मिलियन / अन मिलियार्ड डी '/ अन मिलियर डी' / अन बिलियन / अन मिलर्डार्ड यूरो!"\nहिन्दी: उसने 1 बिलियन यूरो जीते!\n/48 है\n"जयमेरिस एविएटर क्वाट्रे (मिलियन डे / मिलियन / मिलियन / मिलियन डे) डॉलर"\nहिन्दी: मैं चार मिलियन डॉलर लेना चाहूंगा\n/58 है\nMa Grand-mère's (soixante-deux / soixante-douze / trois-vingt-deux / setante-trois) ans।\nहिन्दी: मेरी दादी बहत्तर साल की हैं।\n/68 है\nइल मी डूइट (क्वाटरे-विंट्ट-ट्रेज़ / quatre-vingt-trois / soixante-dix-treize / seize-trois) यूरो।\nहिन्दी: वह मुझ पर नब्बे-तीन यूरो का बकाया है।\n/78 है\n"मुझे लगता है कि रिको ट्रिस सेंट्स लेट्रेस हैं।" माध्यम\n/ 8 8 है\n"ऊने टुटे पेतु विवर जुसक् 'सेंट-सेंचुअन एन्स" का अर्थ है\nएक्सएनयूएमएक्स आवश्यक पेरिसियन लाउंज


केरल के विस्फोट बल्लेबाज अजहरूद्दीन ने कहा कि, खेल का लुत्फ उठा रहे, IPL नीलामी की चिंता नहीं | Udaipur Kiran : Latest News Headlines, Current Live Breaking News from India & World\nकेरल के विस्फोट बल्लेबाज अजहरूद्दीन ने कहा कि, खेल का लुत्फ उठा रहे, IPL नीलामी की चिंता नहीं\nचेन्नई (Chennai) . सैयद मुश्ताक अली ट्राफी टी20 टूर्नामेंट में मुंबई (Mumbai) के खिलाफ 37 गेंद में शतकीय पारी खेलकर सुर्खिया पाने वाले केरल (Kerala) के बल्लेबाज मोहम्मद अजहरूद्दीन ने कहा कि वह अपने खेल का लुत्फ उठा रहे है, लेकिन अगले महीने इंडियन प्रीमियर लीग (आईपीएल (Indian Premier League)) की खिलाड़ियों की नीलामी के बारे में नहीं सोच रहे है. खिलाड़ी से जब आईपीएल (Indian Premier League) नीलामी के बारे में पूछा गया,तब उन्होंने कहा कि वह उसे लेकर चिंतित नहीं है.\nउन्होंने कहा कि मैं अच्छे लय में हूं. मैं आईपीएल (Indian Premier League) नीलामी या किसी और चीज को लेकर चिंतित नहीं हूं. मेरा ध्यान आंध्र के खिलाफ होने वाले अगले मैच पर है. केरल (Kerala) के विकेटकीपर बल्लेबाज की यह पारी किसी भारतीय द्वारा टी20 में खेली गयी तीसरी सबसे तेज शतकीय पारी है. उन्होंने कहा कि इसके लिए उन्होंने कोई खास तैयारी नहीं की थी. उन्होंने कहा कि पूर्व कोच डेव वाटमोर ने उन्हें बल्लेबाजी क्रम में नीचे कर दिया था जिससे उनका खेल प्रभावित हुआ.\nचीन में7बच्चे पैदा करना कपल को पड़ा मंहगा, 1 करोड़ से अधिक की राशि सोशल सपोर्ट फीस दी\nअजहरूद्दीन ने कहा कि मैं सलामी बल्लेबाज हूं, जब डेव वाटमोर कोच बने,तब उन्होंने मुझे मध्यक्रम का बल्लेबाज बना दिया. टीम की जरूरत के मुताबिक मुझे बल्लेबाजी के लिए निचले क्रम में आना पड़ा, जो मेरे लिये ठीक नहीं था. मैंने मौजूदा कोच (टीनू योहानन) से पारी का आगाज करने देने की गुजारिश की. मैं सीधा खेलना चाहता हूं. तेज और स्पिन गेंदबाज के खिलाफ गेंद को स्ट्रेट में मारना मेरी एक ताकत है. मुंबई (Mumbai) के खिलाफ विकेट अच्छी थी और आत्मविश्वास के साथ खेला. उनका लक्ष्य आईपीएल (Indian Premier League) खेलना और रणजी ट्राफी में शतक बनाना है.\nअजहरूद्दीन ने कहा कि इस साल नहीं. लेकिन मेरा कुछ लक्ष्य जरूर है, मै आईपीएल (Indian Premier League) खेलना चाहता हूं और रणजी ट्राफी में कुछ शतक लगाना चाहता हूं. केरल (Kerala) के इस खिलाड़ी से भारत के पूर्व कप्तान और हैदराबाद के दिग्गज बल्लेबाज मोहम्मद अजहरूद्दीन का अनुकरण करने के बारे में पूछा गया तो उन्होंने कहा उनके नाम से लेकर क्रिकेट करियर का फैसला उनके बड़े भाई कमरूद्दीन ने किया. मैं दो-तीन बार उनसे मिला हूं. एक बार अपने गृहनगर में और दूसरी बार हैदराबाद में रणजी मैच खेलते समय जब वह घरेलू टीम के कोच थे. मैंने उन्हें मोहम्मद अजहरूद्दीन सर को बताया कि उनसे प्रेरित होकर मेरा नाम रखा गया था.


T20 World Cup: टीम इंडिया को सेमीफाइनल में पहुंचाने में लगी है पाकिस्तान!\nपाकिस्तान ने दर्ज की लगातार तीसरी जीत. (फोटो साभार: PTI)\nपाकिस्तान के हाथों हारने के बाद भारत के सेमीफाइनल में पहुंचने की उम्मीदों को करारा झटका लगा है. अब उसे सिर्फ न अपने बल्कि दूसरों की जीत हार पर भी निर्भर रहना पड़ता. लेकिन पाकिस्तान ने न्यूजीलैंड और अफगानिस्तान को हराकर भारत का रास्ता साफ़ कर दिया है.\nटी20 वर्ल्ड कप के 2021 एडिशन में कमाल हो गया. हर वर्ल्ड कप में संघर्ष करती दिखने वाली पाकिस्तान की टीम ने सुपर-12 में अपने तीन प्रमुख प्रतिद्वंदियों को एक के बाद एक करके आसानी से हरा दिया है. पहले भारत को 10 विकेट से हराया, इसके बाद न्यूजीलैंड और अफगानिस्तान को 5-5 विकेट के अंतर से हरा दिया. अब पाकिस्तान के सामने सुपर-12 में सिर्फ नामीबिया और स्कॉटलैंड की चुनौती बची है.\nपाकिस्तान के हाथों हारने के बाद भारत के सेमीफाइनल में पहुंचने की उम्मीदों को करारा झटका लगा है. अब उसे सिर्फ न अपने बल्कि दूसरों की जीत हार पर भी निर्भर रहना पड़ता. लेकिन पाकिस्तान ने न्यूजीलैंड और अफगानिस्तान को हराकर भारत का रास्ता साफ़ कर दिया है. अब भारत को बस अपने सभी मैच जीतने पर ध्यान रखना होगा. भारत ऐसा करने में कामयाब रहता है तो उसकी सुपर-12 में सिर्फ एक हार होगी, जबकि न्यूजीलैंड और अफगानिस्तान की दो-दो हार हो चुकी होंगी.\nअगर शुक्रवार को खेले गए मकाबले में अफगानिस्तान की टीम पाकिस्तान को हरा देती तो वह ग्रुप-2 के पॉइंट्स टेबल में टॉप पर पहुंच जाती. ऐसे में भारत के लिए सेमीफाइनल में पहुंचना मुश्किल हो जाता. अब सबसे जरूरी ये है कि भारत 31 अक्टूबर को अपने दूसरे मुकाबले में न्यूजीलैंड को हराए. ये मुकाबला हारने पर भारत का सेमीफाइनल में पहुंचना अफगानिस्तान पर निर्भर करेगा, ऐसे में भारत को ये मनाना पड़ेगा कि अफगानिस्तान की टीम न्यूजीलैंड को हरा दे. और फिर भारत अपने सभी मैच जीतने के साथ अफगानिस्तान को भी बड़े अंतर से हराए.\n29 अक्टूबर को पाकिस्तान और अफगानिस्तान के बीच हुए मुकाबले में अफगान टीम ने पहले बल्लेबाजी करते हुए कप्तान नबी और गुलाबदीन के नाबाद 35-35 रन की पारी की बदौलत6विकेट खोकर 147 रन बनाए. इसके जवाब में पाकिस्तान ने5विकेट खोकर 19 ओवर में ये मुकाबला जीत लिया. पाकिस्तान के कप्तान बाबर आजम ने अर्धशतकीय पारी खेली. पाकिस्तान को आखिरी के दो ओवर में जीत के लिए 24 रन चाहिए थे, लेकिन आसिफ अली ने 19वें ओवर में चार छक्के जड़कर ये मुकाबला आसानी से जीत लिया.\nग्रुप-2 के पॉइंट्स टेबल की बात करें तो पाकिस्तान तीन जीत के साथ टॉप पर है. दूसरे नंबर पर अफगानिस्तान की टीम दो मैच में एक जीत के साथ है. तीसरे नंबर पर स्कॉटलैंड के खिलाफ जीत दर्ज करने वाली नामीबिया है. उसके बाद न्यूजीलैंड, इंडिया और स्कॉटलैंड की टीम है.


भाजपा विधायक दल की बैठक लग सकती है मनोज सिन्हा ने नाम पर मुहर\nहोमहिंद खबर स्पेशलदेशविदेश— एशिया— यूरोपवायरल ख़बरखेलमनोरंजनफ़र्ज़ी ख़बरसोशलविज्ञान-टेक्नालॉजी HindKhabar चुनाव 2017 भाजपा विधायक दल की बैठक लग सकती है मनोज सिन्हा ने नाम पर मुहर\nभाजपा विधायक दल की बैठक लग सकती है मनोज सिन्हा ने नाम पर मुहर मार्च 18, 2017\nद्वारा लिखित. IANS चुनाव Tweet\nलखनऊ: उत्तर प्रदेश में नई सरकार के गठन को लेकर प्रयास तेज हो गए हैं। उप्र में भाजपा सरकार की बागडोर संभालने वाले मुख्यमंत्री के नाम पर शनिवार देर शाम तक फैसला किया जाएगा। इधर, स्थानीय प्रशासन भी कल नई सरकार के शपथ ग्रहण को लेकर तैयारियों को अंतिम रूप देने में जुटा हुआ है। मुख्यमंत्री के नाम का औपचारिक ऐलान होना बाकी है। लेकिन भाजपा सूत्रों के मुताबिक रेल राज्य मंत्री मनोज सिन्हा का नाम लगभग तय कर लिया गया है।\nलखनऊ के लोकभवन में शनिवार शाम 4.30 बजे होने वाली भाजपा विधायक दल की बैठक में पार्टी के विधायक अपने नेता का चुनाव करेंगे। इसके बाद ही राज्यपाल से मिलकर सरकार बनाने का दावा पेश किया जाएगा।\nप्रधानमंत्री नरेंद्र मोदी की मौजूदगी में 19 मार्च को लखनऊ के स्मृति उपवन में दोपहर 2.15 बजे शपथ-ग्रहण समारोह होगा। पहले यह समारोह शाम को 4.30 बजे होना था। लेकिन शुक्रवार शाम को एसपीजी अधिकारियों की बैठक के बाद इसे बदल दिया गया।\nशपथ-ग्रहण की तैयारियों में जुटे राज्य सम्पत्ति विभाग के निदेशक ब्रजराज सिंह यादव ने बताया कि शपथ-ग्रहण को लेकर तैयारियां अंतिम चरण में हैं। रविवार को दोपहर 2.15 बजे का समय निर्धारित किया गया है।\nसूत्रों के मुताबिक केंद्रीय नेतृत्व ने मुख्यमंत्री का नाम पहले से तय कर लिया है और इस पर विधायक दल की मुहर लगाई जाएगी। मुख्यमंत्री पद के लिए मनोज सिन्हा के अलावा भाजपा प्रदेश अध्यक्ष केशव प्रसाद मौर्य का नाम भी सियासी गलियारों में चर्चा में है।\nकेंद्रीय गृह मंत्री राजनाथ सिंह से लेकर योगी आदित्यनाथ, दिनेश शर्मा के नामों की अटकलें भी अभी तक चल रही हैं।\nशनिवार को होने वाली विधायक दल की बैठक में दिल्ली से केन्द्रीय सूचना एवं प्रसारण मंत्री वेंकैया नायडू और पार्टी के राष्ट्रीय महासचिव भूपेन्द्र यादव प्रेक्षक के तौर पर दोपहर तक लखनऊ पहुंचेंगे।\nभाजपा के सभी 312 विधायकों को फोन करके पार्टी के प्रदेश मुख्यालय में बुलाया गया है। उसके बाद इन विधायकों को मुख्यालय से सटे हुए लोकभवन ले जाया जाएगा।\nउल्लेखनीय है कि उप्र की 16वीं विधानसभा का समय 17 मार्च को खत्म हो गया। राज्यपाल राम नाईक ने विधानसभा को भंग कर दिया है। एयरपोर्ट के पास कांशीराम स्मृति उपवन में रविवार दोपहर होने वाले शपथ-ग्रहण समारोह के लिए कड़ी सुरक्षा व्यवस्था की गई है। इसके लिए दो मंच भी बनाए जाएंगे।\nमुख्यमंत्री बनने के सवालों पर मनोज सिन्हा के चेहरे पर मुस्कान थी। लेकिन उन्होंने कहा कि 'रेलवे में बड़े आनंद से काम कर रहा हूं और संचार में मेरा बड़ा मन लगता है।'SHARESShare on FacebookShareShare on TwitterTweetSHARESShare on FacebookShareShare on TwitterTweet\nकिस प्रकार कट्टरपंथी बने मोदी की हार का कारण? बिहार मे क्या होने वाला है? असहिष्णुता के मुद्दे पर कांग्रेस ने मोदी को करार दिया पाखंडी © Copyright HINDKHABAR 2017. All rights reserved.